title: Carmella DeCesare

text: Garcia on esiintynyt useasti televisiossa. Hän sijoittui toiseksi WWE:n "Diva Searchissa" vuonna 2004, ja on sen jälkeen kilpaillut usein WWE Raw'ssa. Hän on esiintynyt myös "Voitto kotiin" -kilpailussa, Howard Stern -show’ssa sekä "Street Smarts" -kilpailussa.


title: Carmella DeCesare

text: Garciaa on syytetty pahoinpitelystä 21. elokuuta 2004 sattuneen riidan yhteydessä. Syytteestä luovuttiin, mutta sen sijaan hän sai tuomion järjestyssääntöjen rikkomisesta.


title: Elizabeth Grosz

text: Elizabeth Grosz on australialainen filosofi ja feminismin teoreetikko. Hän syntyi ja opiskeli Sydneyssä.


title: Elizabeth Grosz

text: Groszia voi luonnehtia sukupuolieron teoreetikoksi. Hänen ensimmäiset teoksensa käsittelivät ranskalaista feminismiä ja lacanilaista psykoanalyysiä, ennen kaikkea Luce Irigarayn ja Julia Kristevan ajatuksia. Viimeisimmissä teoksissaan hän on keskittynyt seksuaalisuuden ja ruumiillisen subjektin käsitteellistämiseen Gilles Deleuzin ja Charles Darwinin kirjoitusten feministisillä luennoilla.


title: Elizabeth Grosz

text: Grosz toimi Yhdysvalloissa Rutgersin, New Jerseyn valtion yliopiston, naistutkimuksen professorina. Vuonna 2012 hän siirtyi Duke Universityyn.


title: Joe Satriani (albumi)

text: Joe Satriani on Joe Satrianin kahdeksas soololevy vuodelta 1995.


title: Lentopallon Mestareiden liiga

text: Lentopallon Mestareiden liiga on maailman arvostetuin lentopallon seurakilpailu. Siihen osallistuu joka vuosi 24 joukkuetta. Liigasta putoaa joka vuosi neljä joukkuetta ja niiden tilalle nousee Challenge Cupin neljä parasta joukkuetta.


title: Lentopallon Mestareiden liiga

text: Lohkovaiheessa 24 joukkuetta jaetaan kuuteen eri alkulohkoon. Ottelun voitosta joukkue saa kaksi pistettä, ja ottelun hävinnyt yhden pisteen. Kaksi parasta jokaisesta alkulohkosta selviytyy jatkoon pudotuspeleihin, jotka pelataan paras kolmesta -järjestelmällä. Pudotuspelien neljä parasta selviytyvät finaaliturnaukseen, joka pelataan maaliskuun aikoihin.Suomalainen joukkue on viimeksi osallistunut Mestareiden liigaan vuonna 2001, jolloin tuolloin hallitseva Suomen-mestari Raision Loimu pelasi maailman arvostetuimmassa seurakilpailussa. Suomen ranking ei ole tarpeeksi korkea Euroopassa että se saisi osallistumisoikeuden liigaan. Mestareiden liigan edeltäjässä Euroopan Mestareiden Cupin finaaleissa on suomalaisista joukkueista finaaleihin asti päässyt vain Pieksämäen NMKY, joka oli kolme kertaa peräkkäin finaaleissa 1979, 1980 ja 1981.


title: Lentopallon Mestareiden liiga

text:
Suomalaisista pelaajista Mestareiden liigan ovat voittaneet lentopallomaajoukkueen entinen kapteeni ja nykyinen päävalmentaja Tuomas Sammelvuo sekä kautta aikojen menestynein suomalainen lentopalloilija Riikka Lehtonen.
Sammelvuo voitti liigan ranskalaisessa Toursin joukkueessa kerran ja oli kerran pronssilla. Riikka Lehtonen voitti mestareiden liigan myös ranskalaisessa joukkueessa, Cannesissa peräti kaksi kertaa ja oli myös kaksi kertaa pronssilla.


title: Lentopallon Mestareiden liiga

text: Miesten Lentopallon mestarien liigaan kaudella 2012-2013 osallistui neljä suomalaista, jotka olivat Tuomas Sammelvuo, Olli-Pekka Ojansivu, Konstantin Shumov ja Eemi Tervaportti. Heidän mestarien liigan pelejään voi seurata ilmaisella virallisella urheilu-TV-sivustolla http://www.laola1.tv/ livenä tai jälkikäteen. Passari Eemi Tervaportti edustaa A-lohkossa belgialaista Knack Roeselarea, Tuomas Sammelvuo B-lohkossa venäläisseura Lokomotiv Novosibirskiä, Konstantin Shumov D-lohkossa saksalaista Generali Unterhachingia ja Olli-Pekka Ojansivu romanialaisjoukkue Tomis Constantaa.


title: Lentopallon Mestareiden liiga

text: Janne Heikkinen on ollut Mestareiden liigassa hopealla. Jussi Heino on ollut kaksi kertaa pronssilla 1999 ja 2000. Lisäksi Heino valittiin 2004 Mestareiden Liigan parhaimmaksi pelaajaksi liberon pelipaikalla. Sami Juvonen oli Mestareiden liigassa pronssilla vuonna 1999, ja kirkasti mitalin värin hopeiseksi vuonna 2000.


title: Lentopallon Mestareiden liiga

text: Nykymuotoisessa Mestareiden liigassa ei olla nähty vielä suomalaisjoukkueita. Mestareiden liigaa edeltäneellä Euroopan Cupissa nähtiin suomalaisjoukkueista Pieksämäen NMKY, Keski-Savon Pateri, Raision Loimu.


title: Haute-Garonne

text: Haute-Garonne on Ranskan departementti numero 31, joka on nimetty Garonne-joen mukaan. Se sijaitsee Etelä-Ranskassa Midi-Pyrénées’n hallintoalueella rajoittuen etelässä Espanjaan. Departementti on pinta-alaltaan 6 309 neliökilometriä ja siellä on lähes 1,2 miljoonaa asukasta (vuonna 2006). Haute-Garonnen pääkaupunki on Toulouse. Haute-Garonne on jaettu edelleen kolmeen arrondissementtiin, 53 kantoniin ja 588 kuntaan.


title: Haute-Garonne

text: Haute-Garonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Haute-Garonne muodostettiin osasta Languedocin provinssia.


title: David Dinkins

text: David Norman Dinkins (s. 10. heinäkuuta 1927, Trenton, New Jersey) on yhdysvaltalainen demokraattisen puolueen poliitikko. Hän toimi New Yorkin 106. pormestarina vuosina 1990–1993, ja on tähän mennessä kaupungin historian ainoa afroamerikkalainen pormestari.


title: David Dinkins

text: Hän valmistui Howardin yliopistosta sekä Brooklynin lakikoulusta ja palveli toisessa maailmansodassa Yhdysvaltain merijalkaväessä. Hän hävisi vuoden 1993 pormesterinvaalin republikaani Rudy Giulianille.


title: David Dinkins

text: Dinkins on Columbian yliopiston professori ja tuki New Yorkin vuoden 2005 pormestarinvaalissa demokraattiehdokas Fernando Ferreriä. Hänellä on aviopuoliso Joyce Dinkins ja kaksi lasta.


title: Ed Koch

text: Edward Irving ”Ed” Koch (12. joulukuuta 1924 – 1. helmikuuta 2013) oli yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä New Yorkin 17. vaalipiiristä 1969–1973 sekä 18. vaalipiiristä 1973–1977 ja vuosina 1978–1989 New Yorkin pormestarina.


title: Shangri-La (albumi)

text: Shangri-La on Mark Knopflerin neljäs sooloalbumi. Se julkaistiin 21. syyskuuta 2004 levymerkillä Warner Bros. Records.


title: Shangri-La (albumi)

text: Albumi ylsi Yhdysvalloissa Billboard 200 -listan sijalle 66. Suomessa se debytoi virallisen albumilistan sijalla 18, ja ylsi parhaimmillaan sijalle 10.


title: Shangri-La (albumi)

text: Kaikki kappaleet kirjoittanut Mark Knopfler.


title: Challenge Cup (lentopallo)

text: Lentopallon Challenge cupiin osallistuvat niiden Euroopan maiden mestarijoukkueet, joiden ranking ei ole tarpeeksi korkea Mestareiden liigaan. Lisäksi Challenge cupiin saavat osallistua kaikkien Euroopan maiden cup-mestarit.


title: Challenge Cup (lentopallo)

text:
Miesten Top Teams Cupissa pelasivat suomalaisseuroista kaudella 2006-2007 Rovaniemen Santasport ja Tampereen Isku-Volley.
Santasport eteni kuudentoista parhaan joukkoon ja kahdeksasosafinaalit venäläistä Iskra Odintsovoa vastaan olivat tiukkaakin tiukemmat. Venäjällä pelattu ensimmäinen ottelu päättyi Odintsovon voittoon 3-2 ja Santasport voitti kotiottelunsa samoin numeroin - erävoittojen ollessa tasan jouduttiin jatkoerään. Sen Odintsovo voitti 25-19 jatkaen kahdeksan parhaan joukkoon.


title: Challenge Cup (lentopallo)

text: Top Teams Cupin voiton kaudella 2006-2007 vei yllättäen slovenialainen Autocommerce Bled, joka kukisti italialaisen Cimone Modenan tähdet loppuottelussa, ja vieläpä näiden kotikentällä, erin 3-2. Voitto oli samalla ensimmäinen slovenialaisseuran saavuttama lentopallon Euroopan Cupin mestaruus. Pronssiottelussa Santasportin jatkosta pudottanut Iskra Odintsovo voitti Isku-Volleyn tien pysäyttäneen makedonialaisen Rabotnicki Fersped Skopjen 3-1.


title: Challenge Cup (lentopallo)

text: Saksan Münsterissä pelatussa naisten Top Teams Cupin loppuottelussa espanjalainen Grupo 2002 Murcia kukisti TsSKA Moskovan 3-0. Pronssiottelussa saksalainen Schweriner SC löi hollantilaisen PlantinaLonga Lichtenvoorden 3-0.


title: Jämsänkoski (yritys)

text: Jämsänkoski Osakeyhtiö oli vuosina 1887-1920 Jämsänkoskella toiminut metsäteollisuusyhtiö. Se omisti sulfiittiselluloosa- ja paperitehtaat sekä sahalaitoksen. Yhtiö tuli osaksi Yhtyneitä Paperitehtaita vuonna 1920 ja edelleen osa UPM-Kymmene-konsernia vuonna 1996. Yhtiöllä oli kaksi paperitehdasta: Patalankosken (1899-1920) ja Hovilanhaaran (1902-1920) paperitehtaat. Tehdasrakennuksen osia oli suunnitellut arkkitehti W. G. Palmqvist.


title: Karen Lancaume

text: Karen Lancaume (19. tammikuuta 1973 – 28. tammikuuta 2005, myös nimellä Karen Bach) oli ranskalainen pornonäyttelijä. Hän aloitti uransa vuonna 1997.


title: Karen Lancaume

text: Lancaume syntyi Lyonissa. Hänen aviopuolisonsa Franck oli DJ ja itsekin pornotähti. Parin avioeron jälkeen Lancaume jatkoi alaa yksin ja esiintyi elokuvissa sekä Euroopassa että Yhdysvalloissa. Kaikkiaan hänet nähtiin 29 elokuvassa.


title: Karen Lancaume

text: Lancaume muistetaan kenties parhaiten hänen roolistaan Nadinena elokuvassa "Pane mua" (2000). Hän teki itsemurhan ystävänsä asunnossa Pariisiin 14. arrondissementissa ottamalla yliannostuksen unilääkkeitä.


title: Ossi Räikkä

text: Ossi Räikkä (21. syyskuuta 1935 Karinainen – 22. joulukuuta 2004 Phuket, Thaimaa) oli suomalainen teatteriohjaaja ja näyttelijä.


title: Ossi Räikkä

text: Räikkä ohjasi paljon esityksiä kesäteattereihin. Hänellä oli myös kolme elokuvaroolia, joista tunnetuin lienee agitaattori Edvard Salinin rooli kahdessa Pohjantähti-elokuvassa, "Täällä Pohjantähden alla" ja "Pohjantähti". Räikän vaimo oli näyttelijä Laila Räikkä ja tytär näyttelijä Tanja-Lotta Räikkä.


title: Ossi Räikkä

text: Räikkä ohjasi Lauri Kokkosen näytelmän "Ruskie neitsyt" kantaesityksen Porin teatteriin vuonna 1972.


title: Ossi Räikkä

text: Räikkä ohjasi myös Leena Landerin romaaniin perustuvan näytelmän "Tummien perhosten koti" Tampereen työväenteatteriin vuonna 1995. Pääosaa, Juhani Johanssonia näytteli Eppu Salminen.


title: Ossi Räikkä

text: Räikkä kuoli sairauskohtaukseen lomamatkalla Thaimaan Phuketissa vain pari päivää ennen Intian Valtameren tsunamikatastrofia.


title: Hotellivirkailija

text: Hotellivirkailija (käytetään myös nimikettä vastaanottovirkailija) on hotelli- ja ravintola-alan perustutkinnon hotellipalvelun koulutusohjelman suorittaneen ammattinimike.


title: Hotellivirkailija

text: Hotellivirkailijan työtehtäviin kuuluu hotellin huonemyynnistä huolehtiminen; huonevarauksien vastaanottaminen, asiakkaiden tulo- ja lähtöselvityksien tekeminen ja laskutus. Työhön voi kuulua postin ja erilaisten tiedotteiden toimittamista ja puhelujen välittämistä asiakkaille. Hotellivirkailijan on hyvä olla perillä paikkakunnan tilaisuuksista ja tapahtumista, kulkuyhteyksistä ja muutenkin paikallistuntemus auttaa muualta saapuvien hotellivieraiden kanssa suoriutumisesta.


title: Hotellivirkailija

text: Hotellivirkailijan työpiste on hotellin vastaanotto eli ns. respa, josta yhteydenpito hotellin muiden osastojen kanssa kuuluu yleensä hotellivirkailijan tehtäviin. Yhteistyötä tehdään usein myös hotellin myyntipalvelun kanssa. Työn luonne riippuu hotellin koosta ja muun henkilökunnan määrästä.


title: Hotellivirkailija

text: Hotellivirkailijat tekevät usein vuorotyötä, sillä hotellien vastaanotto palvelee asiakkaitaan usein ympäri vuorokauden. Yövuorossa oleva hotellivirkailija tekee raportteja hotellin päivittäisistä toiminnoista ja hoitaa muita paperiasioita. Yövuorossa usein työskentelevää vastaanottovirkailijaa kutsutaan yöportieriksi.


title: Hopreeni

text: Hopreeni on pieni asumaton saari Oulun kaupungin vesialueella Perämerellä. Kivikkoinen saari sijaitsee vajaan kilometrin päässä mannermaasta Ritalinnokan edustalla Virpiniemen merivartioaseman luoteispuolella.


title: Hopreeni

text: Saarella on tutkamerkki. Saaren ja Ritalinnokan välistä kulkee nimellissyvyydeltään 5,5 metrin vesiväylä.


title: CEV-cup

text: CEV-Cup on Euroopassa pelattava lentopalloilun seurakilpailu, joka on maailman toiseksi arvostetuin seurakilpailu mestareiden liigan jälkeen. Kilpailun järjestää Euroopan Lentopalloliitto, CEV.


title: CEV-cup

text: CEV-cupiin saavat osallistua kaikkien Euroopan maiden joukkueita. Maakiintiö kuitenkin rajoittaa joidenkin osallistuvien maiden joukkueita. Eniten paikkoja CEV-cupiin saa Italia, kun taas Suomesta CEV-cupiin saa osallistua kaksi joukkuetta. Kaudella 2008–2009 CEV-cupiin osallistuvat suomalaisjoukkueista Pielaveden Sampo ja hallitseva suomenmestari Rovaniemen Santasport.


title: CEV-cup

text: CEV-Cup pelattiin ensimmäisen kerran kaudella 1980-1981. Tuolloin miesten turnauksen voittoon eteni ranskalainen mahtiseura AS Cannes, joka päihitti finaalissa italialaisen Loreton. Perustamisvuodesta lähtien CEV-Cupia on pelattua säännöllisesti, ja se on noussut Lentopallon Mestareiden liigan jälkeen Euroopan toiseksi arvostetuimmaksi seurajoukkueiden väliseksi kilpailuksia. Eniten CEV-Cupin mestaruuksia on mennyt Italiaan, jonka seurajoukkueet ovat voittaneet kyseisen kilpailun peräti 21 kertaa. Vain kerran CEV-Cupin historian aikana finaalissa ei olla nähty italialaisväriä. Kyseinen kerta tapahtui vuonna 1990 kun finaalissa kohtasi saksalaisjoukkue FC Moerser sekä jugoslavialainen Partizan Beograd. Italialaiset seurajoukkueet ovat kohdanneet finaalissa toisensa peräti kahdeksan kertaa historian aikana. Muita menestyjiä kilpailussa ovat olleet belgialaisjoukkueet sekä venäjältä tulleet joukkueet.


title: CEV-cup

text: Suomalaisjoukkueet eivät ole ikinä päässeet juhlimaan CEV-Cupin voittoa, mutta menestystä seurat ovat ottaneet kilpailussa. Pielaveden Sampo on edennyt vuosina 2007 sekä 2008 cupissa aina kahdeksan parhaan joukkoon. Sampon kohtaloksi on muodostunut kahtena viime kautena tippiminen lopulta mestaruuteen edenneelle joukkueelle. Rovaniemen Santasport on ollut CEV-Cupissa kausilla 2007 ja 2008 kuudentoista parhaan joukossa.


title: Trakeostomia

text: Trakeostomia tarkoittaa reiän tekemistä henkitorveen. Käytännössä se tehdään tukkeutuneen yläilmatien ohittamiseksi tai hengityksen helpottamiseksi. Se tehdään ihoviillon kautta rintalastan yläpuolelle. Reikään asetetaan putki, joka takaa ilman kulkemisen.


title: Trakeostomia

text: Hätätrakeostomia (krikotyreotomia) voidaan joutua tekemään viivytyksettä ensihoidollisena toimenpiteenä, jos potilaan hapensaanti on uhattuna. Kyseessä on hoitotason yksikön tai lääkäriyksikön toimenpide.


title: Trakeostomia

text: Mika Häkkiselle tehtiin hätätrakeostomia hänen ajettuaan ulos 1995 Australian Grand Prixin aika-ajoissa.


title: Mac Dre

text: Andre Hicks eli Mac Dre (5. heinäkuuta 1970 – 1. marraskuuta 2004) oli yhdysvaltalainen gangsta rap -muusikko. Hän syntyi Oaklandissa, Kaliforniassa.


title: Mac Dre

text: Mac Dre levytti neljä varhaisinta albumiaan vuosina 1989–1992. Hänet tuomittiin sen jälkeen viiden vuoden vankeusrangaistukseen ryöstöistä tai ryöstöjen suunnittelusta. Hän teki uransa aikana yhteistyötä mm. Snoop Doggin, San Quinnin, Yukmouthin ja Keak Da Sneakin kanssa. Hänen kuuluisimmat kappaleet ovat Get Stupid, Feelin' Myself, Too Hard 4 the Fuckin' Radio, Thizzle Dance sekä Boss Tycoon. Elämänsä aikana Mac Dre tuotti noin 20 levyä, ja kuolemansa jälkeen Thizz Entertainment jatkoi musiikin tuloa.


title: Mac Dre

text: Mac Dre jatkoi uraansa vapauduttuaan vankeudesta ja muutti vuonna 2001 Sacramentoon. Hän kuului Thizz Entertainment -yhtiön perustajiin. Hän kuoli yhä selvittämättömän henkirikoksen uhrina tehtyään paluuta esiintymisestään Kansas Cityssä, Missourissa. Mac Dren ampujaksi epäiltiin Kansas City räppäriä Anthony "Fat Tone" Watkinsia, jonka Andre "Mac Minister" Dow, Mac Dren vanha ystävä surmasi. Dow tuomittiin myöhemmin Watkinsin murhasta elinkautiseen vankeuteen ilman ehdonalaisen mahdollisuutta.


title: Mac Dre

text: Mac Dren hautakivi anastettiin 26. elokuuta 2006.


title: Mac Dre

text: Mac Dre perusti Bay Arean "Hyphy" tyylin ja jatkoi sitä vuoteen 2004 asti, josta sitä on jatkettu.


title: Palveluraha

text: Palveluraha eli tippi tai juomaraha on asiakaspalvelijalle, yleensä tarjoilijalle annettu maksu tehdystä työstä. Joissakin maissa tipin antaminen on yleinen käytäntö ja se on otettu huomioon palkassa, eli palkka voi perustua kokonaan tai osittain asiakkaiden antamiin palvelurahoihin. Joissain maissa verotuksessa on oletusarvio saaduille palvelurahoille. Maissa, joissa tippaaminen on yleinen tapa, on määrälle vakiintunut jokin tietty osuus laskun loppusummasta. Yleensä se on noin 10–20 % laskun loppusummasta.


title: Palveluraha

text: Suomessa tippaaminen ei ole yleinen käytäntö eikä sitä odoteta. Tipata kuitenkin voi, jos on erittäin tyytyväinen saamaansa palveluun. Perinteisin paikka tipille on ovimiehelle poistuttaessa ravintolasta. Palveluraha on kaikissa tapauksissa saajansa veronalaista tuloa.


title: Forex (yritys)

text: Forex on Pohjoismaiden suurin valuutanvaihtoon erikoistunut yritys.


title: Forex (yritys)

text:
Valikoimiin kuuluu 80 käteisvaluuttaa, matkasekkejä, Western Unionin sähköiset rahansiirrot sekä Eurooppalainen matkavakuutus.
Nettivaluutta-palvelun kautta voi ostaa verkkopalvelusta valuuttaa, joka toimitetaan asiakkaan valinnan mukaan Helsinki-Vantaan lentoasemalle, lähipostiin tai Forexin liikkeeseen.


title: Forex (yritys)

text: Forex on ollut olemassa vuodesta 1927. Kaikki alkoi parturimestari Gyllenspetsin liikkeessä Tukholman keskusrautatieasemalla, kun parturimestari huomasi, että monet hänen asiakkaistaan olivat matkailijoita, jotka tarvitsivat valuuttaa. Parturimyymälästä tuli ajan myötä pieni valuutanvaihtokonttori, jota 1960-luvulle saakka ylläpiti Ruotsin valtion rautatielaitos.


title: Forex (yritys)

text:
Vuonna 1965 matkatoimistoyrittäjä Rolf Fribergille tarjottiin mahdollisuutta ostaa valuutanvaihtotoiminta, jotta hän voisi tarjota valuuttapalvelua asiakkailleen. Yritys on edelleen Fribergin perheen omistuksessa.
Aina 1990-luvun alkuun asti Forex oli Ruotsissa pankkien lisäksi ainoa yritys, jolla oli valtionpankin lupa käydä valuuttakauppaa. Suomessa Forex avasi ensimmäisen liikkeen Helsingin Rautatieasemalla vuonna 1993. Sitä ennen laki salli valuutanvaihdon ainoastaan pankeille.


title: Forex (yritys)

text: Nykyään Forex kuuluu maailman suurten valuuttayritysten joukkoon. Sen valuuttamyymälät Pohjoismaissa ylsivät vuonna 2005 noin 2,8 miljardin euron liikevaihtoon. Ruotsissa ja Norjassa Forexilla on ollut pankkitoimilupa vuodesta 2003, Suomessa vuodesta 2006.


title: Seututie 959

text: Seututie 959 eli Ruotsintie on Enontekiön kunnan Kaaresuvannon kylässä kulkeva seututie, joka johtaa valtatieltä 21 (E8) Ruotsin vastaiselle valtakunnanrajalle. Tien pituus on vain noin 800 metriä.


title: Seututie 959

text: ç


title: Ranskan parlamentti

text: Ranskan parlamentti on Ranskan valtiollinen elin, joka käyttää lainsäädäntövaltaa ja tarkkailee hallituksen toimintaa. Parlamentti koostuu kahdesta kamarista, jotka ovat alahuone eli Kansalliskokous ja ylähuone eli Senaatti. Kummallakin kamarilla on omat säädökset, joita ne lakien säätämisessä noudattavat. Yhteenkokoontuessaan kamarit muodostavat Kongressin, joka säätää perustuslain muutoksista.


title: Ranskan parlamentti

text: Parlamentin kummatkin kamarit kokoontuvat vuosittain yhdeksän kuukauden aikana. Tasavallan presidentti voi kutsua ne ylimääräiseen istuntoon.


title: Ranskan parlamentti

text: Kansalliskokousedustajat valitaan suoralla kansanvaalilla. Senaattorit valitaan kuuden vuoden mittaiseksi toimikaudeksi välillisillä vaaleilla, eli äänestäjinä toimii valittu valitsijakunta.


title: Ranskan parlamentti

text: Parlamentin kaksi kamaria ovat:


title: Ranskan parlamentti

text: Nämä kaksi kamaria kokoontuvat eri paikoissa:


title: Ranskan parlamentti

text: Kummallakin kamarilla on omat sisäiset järjestyssääntönsä ja säädökset, joita ne lakien säätämisessä noudattavat.


title: Ranskan parlamentti

text: Kun molemmat kamarit kokoontuvat yhteiseen istuntoon Versaillesin palatsiin, muodostavat ne Kongressin, jonka tehtävänä on säätää perustuslain muutoksista.


title: Ranskan parlamentti

text: Parlamentti, sen kummatkin kamarit, kokoontuvat vuosittain yhdeksän kuukauden aikana. Tasavallan presidentti voi kuitenkin kutsua ne ylimääräiseen istuntoon, jos tilanne niin vaatii.


title: Ranskan parlamentti

text: Ranskan parlamenttia, lainsäädännöstä vastaavana valtiomahtina, ei pidä kuitenkaan sekoittaa vanhan hallinnon (Ancien régime) aikaisiin parlamentteihin, jotka olivat oikeusistuimia, joskin niillä oli myös joitain poliittisia toimintoja.


title: Ranskan parlamentti

text: Parlamentti termin nykyaikaisessa mielessä, ilmaantui Ranskan poliittiseen elämään vasta Ranskan vallankumouksessa. Sen ilmenemismuodot (yksikamarinen, kaksikamarinen tai monikamarinen), nimitykset ja valtaoikeudet ovat vaihdelleen eri Ranskan perustuslakien mukaisesti.


title: Ranskan parlamentti

text: Perustuslain mukaan lain valmistelu on Ranskassa molempien kamarien, Kansalliskokouksen ja Senaatin, yhteistyön tulos.


title: Ranskan parlamentti

text: Tämän yhteistyön aikaansaamiseksi on käytössä perustuslain 45 artiklan määrittelemä "sukkulointi": "kaikki lakiprojektit tulee valmistella peräkkäin kahdessa eri parlamentin kamarissa ja siten, että niiden hyväksymät tekstit ovat yhtäpitävät":


title: San Marinon Grand Prix 1992

text: San Marinon Grand Prix 1992 oli 521. Formula 1 -osakilpailu. Se ajettiin 17. toukokuuta 1992 Autodromo Enzo e Dino Ferrari -radalla. Kilpailua hallitsi jälleen Williams-talli. Nigel Mansell otti jo kauden viidennen paalupaikan ja voiton.


title: Viiniköynnös

text: Viiniköynnös eli aitoviiniköynnös ("Vitis vinifera") on yleisimmin viljelty viiniköynnös. Siitä on jalostettu useita lajikkeita, joita kasvatetaan viinin ja viinirypäleiden takia sekä koristekasveina ja viininlehtikääryleiden tarpeisiin.


title: Viiniköynnös

text: Aitoviini on puutuvavartinen köynnös, joka kasvaisi 15 metriä pitkäksi, mutta sitä leikataan voimakkaasti. Köynnös kiipeää tuen ympärille kiertyvien kärhien avulla. Sormiliuskaiset lehdet kasvavavat 5–20 senttimetrin levyisiksi, ja kasvavat vuorottain köynnösvarressa. Voimakkaantuoksuiset kukat ovat kaksineuvoisia, tuulipölytteisiä, ja niistä kypsyy hedelmä eli rypäle.


title: Viiniköynnös

text: Aitoviiniä on viljelty Egyptissä jo 6 000 vuotta sitten. Se on jalostettu Välimeren seudulla villinä elävästä metsäviinistä ("Vitis sylvestris", joissakin lähteissä alalaji "Vitis vinifera" subsp. "sylvestris"). Viiniä viljellään Keski- ja Etelä-Euroopassa, Afrikassa Välimeren rannalla ja Etelä-Afrikassa, Pohjois-Amerikassa etenkin Kaliforniassa, Etelä-Amerikassa Chilessä, Argentinassa, Uruguayssa ja Brasiliassa ja lisäksi Australiassa ja Uudessa Seelannissa. Suomessa viinikynnöksiä kasvatetaan lähinnä harrastuksena kasvihuoneissa ja etelän suojaisimmilla pihoilla ja parvekkeilla.


title: Viiniköynnös

text: Aitoviinin paha tuholainen on viinikirva. Sen takia viiniviljelmillä käytetään perusrunkona pohjoisamerikkalaista törmäviiniä ("Vitis riparia"), jonka runkoon aitoviinin halutun lajikkeen oksia vartetaan. Näin tehdään nykyisin lähes kaikilla tärkeimmillä viininviljelysalueilla paitsi Chilessä, jonne viinikirva ei ole levinnyt.


title: Viiniköynnös

text: Aitoviinistä on jalostettu lukuisia lajikkeita sekä rusinoiden ja viinin valmistusta varten että sellaisenaan syötävien rypäleiden tuotantoon.


title: Viiniköynnös

text: Valkoviinilajikkeita ja kunkin tärkein viljelyalue


title: Viiniköynnös

text: Muita tunnettuja valkoviinilajikkeita ovat muun muassa Pinot Blanc, Viognier ja Chenin Blanc.


title: Viiniköynnös

text: Punaviinilajikkeita ja kunkin tärkein viljelyalue


title: Viiniköynnös

text: Muita tunnettuja punaviinilajikkeita ovat muun muassa Tempranillo, Cabernet Franc, Grenache ja Nebbiolo.


title: Viiniköynnös

text:
Näitä kasvatetaan Suomen oloissa yleensä kasvihuoneissa.
Nämä (yleensä hybridi-) lajikkeet selviävät ainakin Etelä-Suomessa myös avomaalla:


title: Phaswane Mpe

text: Phaswane Mpe (s. 10. syyskuuta 1970 k. 12. joulukuuta 2004) oli eteläafrikkalainen kirjailija.


title: Phaswane Mpe

text: Mpen ensimmäinen romaani "Welcome to Our Hillbrow" (2001) kuvasi eteläafrikkalaisten elämää apartheidin kaatumisen jälkeen sekä nykyajan ongelmia, kuten köyhyyttä, työttömyyttä ja AIDS:ia. Hän julkaisi lisäksi useita runoja ja novelleja.


title: Phaswane Mpe

text: Mpe kasvoi lähellä Polokwanea. Hän aloitti kirjallisuusharrastuksen kouluaikoinaan. Hän opiskeli afrikkalaista kirjallisuutta sekä englannin kieltä Witwatersrandin yliopistossa ja suoritti diplomin myös Oxford Brookes Universityssä.


title: Kukka- ja eläinpuisto Escurial

text: Kukka- ja eläinpuisto Escurial on Pohjois-Pohjanmaalla Limingan Heinijärven kylässä kantatie 86:n varressa sijaitseva kotieläinpuisto. Yritys aloitti toimintansa vuonna 1987 Tyrnävällä nimellä Puutarha ja lemmikkieläinpiha. Liiketoiminta perustui aluksi kukkien ja taimien myyntiin. Eläinmäärän lisääntyessä ja vanhojen tilojen käydessä ahtaaksi yritys siirtyi vuonna 1995 nykyiseen toimipaikkaansa.


title: Kukka- ja eläinpuisto Escurial

text: Eläinpuisto on auki toukokuusta syyskuuhun.


title: Kukka- ja eläinpuisto Escurial

text: Puisto koostuu lähes 300:sta kotieläimestä sekä kukista. Eläinten joukossa on muun muassa minipossuja, hevosia, poroja, papukaijoja, emuja ja muita lintuja. Alueella sijaitsee myös muun muassa puutarha-kasvihuonemyymälä, kioski-kahvila sekä grillauspaikkoja.


title: Ulkolaidanmatala

text: Ulkolaidanmatala on asumaton, matala ja kivikkoinen saari Hailuodon kunnan vesialueella Perämerellä. Se sijaitsee noin neljän kilometrin päässä Hailuodon Santosen niemeltä pohjoiseen. Lähimmät muut saaret ovat Santosenkari ja Pikku-Hoikka. Ulkolaidanmatala on linnustollisesti arvokas maastokohde.


title: Soraya (muusikko)

text: Soraya Raquel Lamilla Cuevas (11. maaliskuuta 1969 – 10. toukokuuta 2006) oli kolumbialais-yhdysvaltalainen laulaja-lauluntekijä, kitaristi, sovittaja ja tuottaja.


title: Soraya (muusikko)

text: Kaksi Sorayan laulua nousi Billboardin latinopoplistan ykkösiksi. Hän voitti vuonna 2004 Grammy-palkinnon albumillaan "Soraya". Hän oli ehdolla toisen Grammyn saajaksi vuonna 2005 albumillaan "El Otro Lado de Mí". Hänen levytysuransa kesti vuosikymmenen, jonka aikana hän julkaisi kaikkiaan viisi studioalbumia.


title: Soraya (muusikko)

text: Soraya syntyi New Jerseyssä, jonne hänen perheensä oli muuttanut vuotta aiemmin Kolumbiasta. Perhe muutti takaisin Kolumbiaan ja jälleen kerran New Jerseyyn Sorayan ollessa 8-vuotias. Äitinsä puolelta hänellä oli myös libanonilaisia sukujuuria. Soraya oppi puhumaan sujuvasti sekä espanjaa että englantia.


title: Soraya (muusikko)

text: Sorayan äiti menehtyi uusiutuneeseen rintasyöpään vuonna 1992. Tauti kulki hänellä suvussa, ja myös Sorayan isoäiti ja täti olivat menehtyneet siihen. Sorayalla itsellään tauti todettiin ensimmäistä kertaa vuonna 2000. Hän kuoli 37-vuotiaana Miamissa ehdittyään luoda musiikkiuran ohella huomattavan uran rintasyöpäalan aktivistina.


title: Pikosatelliitti

text: Pikosatelliitti on yhden kilogramman painoinen tai pienempi satelliitti. Etenkin Yhdysvaltain asevoimat kehitti näitä 1990-luvulla. Tällaisten satelliittien ongelmia olisivat avaruuslennolla esimerkiksi tietoliikenne ja sen vaatiman sähkötehon tuottaminen. Satelliitit ovat olleet lähinnä mikro- ja nanotekniikan kokeilua.


title: Pikosatelliitti

text: 25. toukokuuta 2007 Kiinan kansantasavalta laukaisi MEMS-Pico-pikosatelliitin avaruuteen kaukokartoitussatelliitin mukana.


title: Karl Wolff

text: Karl Friedrich Otto Wolff, lempinimeltään "Wölffchen", (13. toukokuuta 1900 Darmstadt, Saksa – 17. heinäkuuta 1984 Rosenheim, Saksa) oli saksalainen SS-kenraali, arvoltaan "SS-Obergruppenführer". Wolff toimi vuosina 1933–1943 SS-komentaja Heinrich Himmlerin esikuntapäällikkönä.


title: Karl Wolff

text: Wolff syntyi Darmstadtissa Saksassa. Hän palveli ensimmäisessä maailmansodassa Saksan armeijassa ja vapautui sodan lopussa luutnanttina. Vuonna 1931 Wolff liittyi kansallissosialistiseen puolueeseen, ja seuraavana vuonna SS:ään. Hän nousi vuonna 1933 Reichsführer-SS Heinrich Himmlerin esikuntapäälliköksi. Wolff oli koko natsihallinnon ajan Saksan valtiopäivien jäsen.


title: Karl Wolff

text: Helmikuusta lokakuuhun 1943 hän oli SS:n ja poliisin ylipäällikkö Pohjois-Italiassa. Keväällä 1945 Wolff neuvotteli Yhdysvaltain Allen Dullesin kanssa länsiliittoutuneiden ja Saksan erillisrauhasta. Kyseinen aikomus oli nimeltään operaatio Crossword, joka tunnetaan myös nimellä operaatio Sunrise. Neuvostoliiton tiedustelu teki neuvottelut kuitenkin tyhjäksi. Operaatio vaikutti osaltaan Yhdysvaltain ja Neuvostoliiton välisen kylmän sodan alkamiseen.


title: Karl Wolff

text: Wolffille myönnettiin kesällä 1940 hänen käydessään Suomessa korkea-arvoinen kunniamerkki, Suomen Valkoisen Ruusun suurristi ansioistaan Petsamon nikkeliä koskevissa asioissa. Wolf toimi tuolloin kontaktina Suomen ja Saksan sotilasjohdon välillä.


title: Karl Wolff

text: Toisen maailmansodan päätyttyä Yhdysvaltain 88. jalkaväkidivisioona vangitsi Wolffin 13. toukokuuta 1945 tämän huvilassa Bolzanossa Italiassa. Wolff toimi todistajana Nürnbergin sotarikosoikeudenkäynneissä. Hänet itse tuomittiin neljäksi vuodeksi vankeuteen, josta hän istui viikon. Sodan jälkeisessä Saksassa Wolff loi menestyksekkään uran PR-miehenä.


title: Karl Wolff

text: Holokaustia organisoineen Adolf Eichmannin kaappasi Israelin tiedustelupalvelu Etelä-Amerikassa. Hänet tuomittiin kuolemaan israelilaisessa tuomioistuimessa 1961. Karl Wolff antoi noihin aikoihin haastattelun laajalevikkiselle saksalaiselle viikkolehdelle, jolloin länsisaksalainen tuomioistuin kiinnitti hänen menneisyyteensä uudestaan huomiota. Seuranneessa oikeudenkäynnissä vuonna 1962 hän sai 15 vuoden tuomion juutalaisten murhaamisesta ja 300 000 juutalaisen lähettämisestä Treblinkan tuhoamisleiriin. Hänet kuitenkin vapautettiin hyvän käytöksen vuoksi jo vuonna 1971.


title: Karhu (Ii)

text: Karhu on saari Iijoen suistossa Perämerellä. Saari sijaitsee Alarannan kylässä Iijoen pääuoman eteläpuolella, ja on Iijoen pääuoman eteläpuolisen jokisuiston läntisin saari. Sitä erottaa Tangonsaaresta kapea Sarrionhaara.


title: Karhu (Ii)

text: Saarella on Karhun leirikeskuksen lisäksi ainoastaan kesäasuntoja.


title: Karhu (Ii)

text: Vuoteen 2017 saakka Karhun saareen ei ollut lainkaan kiinteää tieyhteyttä, ja ajoneuvot kuljetettiin saaren ja mantereen välisen Sarrionhaaran poikki kapulalossilla, jonka kantavuus oli kolme tonnia. Silta Karhuun valmistui loppuvuodesta 2017 ja vihittiin käyttöön 27. marraskuuta.


title: Kirsi Mykkänen

text: Kirsi Pauliina Mykkänen (s. 7. helmikuuta 1978 Kuopio) on suomalainen pikajuoksija, joka edustaa seuratasolla Kuopion NMKY:tä.


title: Kirsi Mykkänen

text: Mykkänen voitti ensimmäiset SM-mitalinsa sisäratojen SM-kisoissa 2003, joissa hän oli 200 metrin juoksussa kolmas ajalla 24,86 ja 400 metrin juoksussa toinen ajalla 56,00. Samana vuonna hän voitti Kalevan kisoissa 400 metrillä SM-kultaa ajalla 54,09. Seuraavana vuonna Mykkänen voitti SM-kultaa Kalevan kisoissa 200 metrillä ajalla 23,95 sekä 400 metrillä ajalla 52,27. Hänet valittiin edustamaan Suomea Ateenan olympialaisiin, joissa hän karsiutui 400 metrin alkuerissä. Vuonna 2005 hän voitti Kalevan kisoissa 200 metrillä kultaa ajalla 23,53 ja 400 metrillä ajalla 52,99. Helsingin MM-kisoissa hän karsiutui alkuerissä.


title: Kirsi Mykkänen

text: Mykkänen voitti sisäratojen SM-kisoissa 2006 hopeaa 200 metrillä ja kultaa 400 metrillä. Saman vuoden Kalevan kisoissa hän voitti SM-kultaa 400 metrillä. Göteborgin EM-kisoissa hän karsiutui alkuerissä. Viidennen kerran Mykkänen voitti 400 metrillä SM-kultaa Lappeenrannassa 2007.


title: Kirsi Mykkänen

text: Mykkäsen nimissä on epävirallinen 400 metrin ylipitkällä radalla juostu sisäratojen Suomen ennätys. Mykkäsen ulkoratojen ennätys 400 metrillä on Suomen kaikkien aikojen tilastoissa neljäs.


title: Jaguaarimonninen

text: Jaguaarimonninen ("Corydoras julii") on monnislajeihin kuuluva kala.


title: Jaguaarimonninen

text: Jaguaarimonninen on melko pieni monninen. Sen pituus on korkeintaan viisi senttiä aikuisena.


title: Jaguaarimonninen

text: Jaguaarimonninen sekoitetaan helposti leopardimonniseen. Molemmat ovat tylppäkuonoisia ja molemmilla on pienten pisteiden kuvioimilla hopeanharmailla kyljillä kolmijuovakuvio, millä tarkoitetaan kyljen keskiviivan mustaa juovaa ympäröivää vaaleaa pisteetöntä aluetta. Jaguaarimonnisen kyljissä ja päässä on ainoastaan pisteitä, ei koskaan juovia kuten useimmilla leopardimonnisilla. Kummallakin lajilla on selkäevässä pyöreä musta laikku.


title: Jaguaarimonninen

text: Jaguaarimonninen on kotoisin Etelä-Amerikan Amazon-joesta.


title: Jaguaarimonninen

text: Jaguaarimonninen on parvikala, joten sillä pitäisi olla seuraa vähintään kuuden yksilön verran. Akvaarion pohja-aines ei saisi olla teräväsärmäistä, etteivät monniset vahingoittaisi viiksiään. Jaguaarimonniset tonkivat mielellään hienojakoista hiekkaa.


title: Jaguaarimonninen

text: Koska jaguaarimonninen on pitkään sekoitettu leopardimonniseen, kirjallisuudesta ei löydy tietoja jaguaarimonnisen viljelystä. Viljelyn voidaan kyllä olettaa onnistuvan samoin kuin muillakin monnisilla.


title: Jaguaarimonninen

text: Jaguaarimonnisen vaatima veden pH on 6,5–7,5 ja lämpötila 23–26 °C. Se tarvitsee hiekkapohjaisen alustan ja kasveja. Laji syö lähinnä pohjaruokia, mutta hiutaleet, tabletit ja räkmix kelpaavat myös. Laji tarvitsee myös kasvipitoista ruokaa.


title: Sperlinga

text: Sperlinga on kunta Sisiliassa Ennan maakunnassa. Sperlingan pinta-ala on 58,72 neliökilometriä ja sen asukasluku on 805. Se on tunnettu kaupungin keskellä sijaitsevasta keskiaikaisesta linnasta ja vanhoista luolista, joita on käytetty asumuksina.


title: Allison Cameron

text: Allison Cameron on fiktiivinen hahmo House-televisiosarjassa. Häntä näyttelee Jennifer Morrison.


title: Allison Cameron

text: Cameron on erikoistunut immunologiaan, ja työskentelee apulaislääkärinä tohtori Gregory Housen asiantuntijatiimissä. Hän on tiimin ainoa nainen, ja hän tuo usein hoitopäätöksistä keskusteltaessa esiin eettisiä näkökulmia ja pehmeämpiä arvoja. Hänellä itsellään on korkeat moraalikäsitykset, ja hän myös koettaa elää niiden mukaan.


title: Allison Cameron

text: Cameron on ollut naimisissa kerran 21-vuotiaana, ja hänen miehensä on kuollut pian naimisiin menon jälkeen. Cameron meni miehen kanssa naimisiin vaikka tiesi tämän olevan kuolemansairas. Cameronin ja Tohtori Housen välillä on kohtauksissa usein sähköistä vetovoimaa. Cameron näkee Housessa pehmeämmän puolen, ja ihailee tämän päättäväisyyttä kun on kyse potilaiden auttamisesta. He kävivät kerran treffeilläkin, mutta huonoin tuloksin.


title: Thanatos

text: Thanatos () oli kreikkalaisessa mytologiassa kuoleman henkilöitymä, jonka roomalainen vastine oli Mors. Hän oli Nyksin, yön, ja Ereboksen, pimeyden, poika, sekä Hypnoksen, unen, kaksoisveli. Varhaisissa lähteissä hänet kuvataan siivekkääksi hahmoksi, joka oli aseistautunut miekalla. Hänen kerrottiin olevan kykenemätön tuntemaan sääliä ja vihaavan jopa kuolemattomia jumalia. Myöhemmin kun Elysion tuli vaihtoehdoksi sankareille ja hyveellisille, Thanatos muuttui kaunishahmoiseksi nuoreksi mieheksi. Thanatos yhdistettiin nimenomaan kivuttomaan kuolemaan — hänen kosketuksensa kerrottiin olleen hellä, kun taas hänen sisarensa Kerit olivat väkivaltaisen kuoleman henkiä.


title: Thanatos

text: Yleisesti ottaen Thanatos ei luovuttanut koskaan takaisin sitä, jonka kerran oli saanut käsiinsä. Tarustojen mukaan hänet saattoi kuitenkin joskus voittaa oveluudessa; temppu, jonka Sisyfos suoritti kahdesti. Kun Sisyfoksen tuli aika kuolla, hänen onnistui kahlita Thanatos tämän omiin kahleisiin ja estää siten ketään kuolemasta. Lopulta Ares vapautti Thanatoksen ja luovutti Sisyfoksen tälle, mutta jälleen Sisyfos huijasi Thanatosta ylipuhumalla Zeuksen päästämään hänet takaisin vaimonsa luokse.


title: Thanatos

text: Myös Admetos onnistui estämään Thanatoksen työskentelyä. Ensin Apollon sai kohtalottaret muuttamaan Admetoksen kohtaloa, jolloin Thanatos ei saanutkaan noudettua hänelle kuuluvaa ihmistä. Vaihtokauppana Admetoksen puoliso Alkestis menee hänen mukaansa miehensä puolesta — seikka, josta Thanatos hyvin happamasti Apollonille huomauttaa, mutta kun Thanatos on jo vienyt Alkestiin mukanaan, paikalle osuu Herakles, joka murheen murtaman Admetoksen kanssa puhuttuaan päättää hakea tämän puolison takaisin. Painin jälkeen Thanatos joutuu luovuttamaan hakemansa sielun Herakleelle, joka vie tämän takaisin miehensä luo.


title: Willebroek

text: Willebroek on kunta Antwerpenin provinssissa, Flanderissa, Belgiassa. Willebroekissa oli 1. tammikuuta 2008 23 664 asukasta, joista naisia oli 12 085 ja miehiä 11 579. Pinta-alaa kunnalla on 27,41 km² ja asukastiheys on 863 as./km².


title: Willebroek

text: Kunta sisältää Blaasveldin, Heindonkin, Tisseltin ja Willebroekin kylät ().


title: Willebroek

text: Willebroekissa järjestetään vuosittain Kanaalfeesten-niminen festivaali. Vallonian alueella sijaitseva Boussu on Willebroekin ystävyyskunta.


title: Longos

text: Longos () oli antiikin ajan kreikkalainen kirjailija ja kertomuksen "Dafnis ja Khloe" kirjoittaja. Hänen elämästään tiedetään hyvin vähän, mutta oletetaan, että hän eli Lesboksen saarella, johon myös hänen teoksensa sijoittuu, 100-luvun ja 200-luvun taitteessa.


title: Longos

text: On myös arveltu, että "Longoksen" nimi (gen. , "Longou") olisi vain virhetulkinta romaanin "Dafnis ja Khloe" otsikon "", "Lesboslaisia eroottisia kirjoituksia neljä kirjaa" sanasta , "logoi" (gen. , "logou"), jolloin teoksen kirjoittajan oikea nimi olisikin joku toinen.


title: Longos

text: Mikäli kirjoittajan nimi todella oli Longos, hän oli "cognomeninsa" perusteella todennäköisesti jonkin roomalaisen suvun vapautettu orja. Nimi voidaan yhdistää mytileneläiseen sukuun, joka on saattanut ottaa nimensä Pompeiukselta ja johon on kuulunut muun muassa konsuli Pompeius Longus (konsulina vuonna 49 jaa.).


title: Longos

text: Longoksen ja hänen romaaninsa ajoittaa Rooman keisariaikaan myös se, että tämä mainitsee teoksensa alussa erään seinämaalauksen. Tuollaiset maalaukset olivat suosittuja keisariajalla ja esiintyvät myös usein tuon ajan kirjallisuudessa.


title: Dafnis

text: Dafnis oli Kreikan mytologiassa sisilialainen nymfi, Hermeen poika. Hänet kuvataan usein panhuilua soittavaksi paimenpojaksi. Muuan najadi rakastui Dafniihin, mutta tämä oli uskoton. Kostoksi najadi sokaisi Dafniin tai muutti hänet kiveksi.


title: Dafnis

text: Muinaisen kreikkalaisen kirjailija Longoksen klassisen rakkauskertomuksen "Dafnis ja Khloe" toinen päähenkilö, paimenpoika Dafnis, on mahdollisesti saanut nimensä mytologian hahmosta.


title: Dafnis ja Khloe

text: Dafnis ja Khloe () on Longoksen kirjoittama antiikin kreikkalainen rakkausromaani noin vuodelta 200. Se on Longoksen ainoa tunnettu teos, ja tutkituin varhaisista kreikkalaisista romaaneista. Romaani käsittää esipuheen lisäksi neljä kirjaa, ja se muistuttaa tyyliltään pastoraalirunoutta. Sen pohjalta on tehty myöhemmin muun muassa ooppera ja baletti. Teoksen on suomentanut Maarit Kaimio vuonna 1990.


title: Dafnis ja Khloe

text:
Romaanin kirjoittajaksi keskiaikaisissa käsikirjoituksissa mainittu Longos on muuten arvoitukseksi jäävä henkilö. Hänet ja hänen teoksensa on ajoitettu yleisimmin noin vuoteen 200.
"Dafnis ja Khloe" on Longoksen ainoa tunnettu teos. Kreikankielisen tekstin ensimmäinen painettu laitos julkaistiin vuonna 1598. Teoksen käännöksiä julkaistiin Euroopassa useilla kielillä jo ennen tätä; varhaisiin käännöksiin lukeutuvat muun muassa ranskan- (1559), italian-, latinan- ja englanninkieliset käännökset.


title: Dafnis ja Khloe

text: Longoksen teosta on tutkittu enemmän kuin muita varhaisia kreikkalaisia romaaneja. Tutkijat ovat olleet kiinnostuneita paitsi teoksen alkuperästä myös muun muassa sen taiteellisista piirteistä sekä sen ilmaisemasta uskonnosta.


title: Dafnis ja Khloe

text: Longoksen romaani käsittää esipuheen lisäksi neljä kirjaa. Teos on tyyliltään pastoraalinen eli paimenrunoutta muistuttava.


title: Dafnis ja Khloe

text: Romaani sijoittuu Lesboksen saarelle, Mytilenen läheiselle maaseudulle, 100-luvulle ajanlaskun alun jälkeen. Esipuheessa kirjailija kertoo olleensa metsästämässä saarella ja nähneensä nymfien lehdossa rakkauskertomusaiheisen maalauksen. Hänessä heräsi kiinnostus kirjoittaa maalauksen tapahtumat sanoiksi. Tämän vuoksi hän sanoo kirjoittaneensa romaaninsa.


title: Dafnis ja Khloe

text:
Niin kirjoittaja kertoo kertomuksen pojasta nimeltä Dafnis ja tytöstä nimeltä Khloe. Kummatkin on jätetty lapsena luontoon, toinen kutun seuraan, toinen nymfien luolaan, yhdessä erilaisten tunnusesineiden kanssa. Vuohipaimen nimeltä Lamon löytää Dafniksen ja lammaspaimen Dryas puolestaan Khloen. Kumpikin päättää kasvattaa lapsen kuin se olisi hänen omansa; Lamon yhdessä vaimonsa Myrtalen, Dryas yhdessä vaimonsa Napen kanssa.
Dafnis ja Khloe kasvavat yhdessä, paimentaen ottovanhempiensa vuohia ja lampaita. Teini-iän saavutettuaan he rakastuvat toisiinsa, mutta eivät naiiviutensa vuoksi ymmärrä, mitä heille on tapahtumassa. Viisas vanha paimen nimeltä Filetas selittää heille mitä rakkaus on ja kertoo, että ainoa keino parantua siitä on "suuteleminen". Niin Dafnis ja Khloe suutelevat. Lopulta Lykainion, kaupunkilaisnainen (jonka nimi tarkoittaa "pientä naarassutta"), opettaa Dafnikselle rakastelemisen taidon. Dafnis kuitenkin päättää, ettei sovella juuri oppimaansa taitoa Khloeen heti, koska Lykainion oli kertonut, että Khloe tulisi näin ensi kertaa tehdessä "valittamaan ja huutamaan ja vuotamaan verta".


title: Dafnis ja Khloe

text: Khloe on jatkuvasti myös kilpakosijoiden piirittämä. Kaksi heistä, Dorkon ja Lampis, yrittävät kaapata tytön. Myös läheisestä kaupungista tulleet ryöstäjät yrittävät viedä tytön pois, mutta hänet pelastaa Pan-jumalan väliintulo. Dafnista puolestaan kosiskelee poikienrakastaja nimeltä Gnathon.


title: Dafnis ja Khloe

text: Teoksen lopussa Dafniksen ja Khloen alkuperäiset vanhemmat tunnistavat nuoret näiden luo alun perin jätettyjen tunnusesineiden avulla. Käy ilmi, että kummassakin tapauksessa vanhemmat olivat aikanaan jättäneet lapsensa luontoon, koska eivät olleet kyenneet elättämään näitä. Sillä välin vanhemmat olivat kuitenkin rikastuneet, ja ottavat lapsensa nyt ilolla takaisin.


title: Dafnis ja Khloe

text: Nuoret menevät naimisiin ja jatkavat elämäänsä yhdessä maaseudulla palvoen Pania, nymfejä ja Erosta. Heidän poikansa saa nimen Filopoimen ("Paimenten ystävä") ja tyttärensä nimen Agele ("Lauma").


title: Dafnis ja Khloe

text: Jacques Offenbach kirjoitti samaan tarinaan perustuvan yksinäytöksisen oopperan nimeltä "Daphnis et Chloé" vuonna 1860. Maurice Ravel puolestaan kirjoitti vuonna 1912 Sergei Djagilevin Ballets russes -seurueelle baletin nimeltä "Daphnis et Chloé", jota hän nimitti ”koreografiseksi sinfoniaksi”. Marc Chagall loi balettiin lavasteet sekä samanaiheisen litografiasarjan.


title: Dafnis ja Khloe

text: J. W. von Goethe piti teosta niin kauniina, että se tulisi lukea yhä uudelleen ja uudelleen.


title: Keskisormi (käsimerkki)

text: Keskisormen näyttäminen on laajalti tunnettu käsimerkki, joka varsinkin länsimaisissa kulttuureissa merkitsee jonkin solvaamista.


title: Glyfoneste

text: Glyfoneste on rikkakasvien torjunta-aine. Se on tarkoitettu käytettäväksi mm. viljelymailla, puutarhoissa ja metsässä.


title: Glyfoneste

text: Se sisältää fosfonimetyyliglysiinin isopropyyliamiinisuolaa, josta suurin osa on glyfosaattia [N-(fosfonimetyyli)glysiiniä].


title: Glyfoneste

text: Glyfonestettä käytettäessä tulee olla erittäin huolellinen. Mikäli sitä joutuu silmiin, hengityselimiin tai suuhun, pitää heti hakeutua lääkärin hoitoon.


title: Lehtipolte

text: Lehtipolte on perunan tauti, jota aiheuttavat sienet "Alternaria solani" ja "Alternaria alternata". Keskikesällä voi perunanlehdissä ilmetä pyöreitä kulmikkaiksi muuttuvia mustia laikkuja. Sienet talvehtivat kasvinjätteissä maassa. Niitä torjutaan kasvinsuojeluaineilla, jotka sisältävät mankotsebia. Mankotsebi estää sieni-itiöiden muodostumisen perunanlehden pinnalla.


title: Cyprinodontoidei

text: Cyprinodontoidei on hammaskarppikalojen alalahko, johon kuuluu seitsemän heimoa: Monet alalahkon lajit ovat suosittuja akvaariokaloja.


title: Glyfosaatti

text: Glyfosaatti on huoneenlämmössä kiinteää, värittömistä kiteistä muodostuva yhdistettä, jota käytetään rikkakasvien kemialliseen torjuntaan. Sen kemiallinen kaava on CHNOP ja rakennekaava on HOOCCHNHCHPO(OH). Glyfosaatista käytetään myös nimityksiä "N-(fosfonimetyyli)glysiini" ja "N-(fosfonometyyli)glysiini". Se on luonnollisesta aminohaposta glysiinistä tehty fosfonaattijohdannainen. Rikkaruohontorjunta-aineena se esiintyy isopropyyliamiinisuolana. Glyfosaattia myydään muun muassa kauppanimellä Roundup, jonka patentti on rauennut vuonna 2000, sekä Rambo ja Keeper.


title: Glyfosaatti

text:
Aineen käyttö kotipuutarhoissa on Hollannissa kiellettyä. EU päättää käyttöluvan jatkosta muualla EU:ssa vuoden 2015 aikana.
Suomessa astui voimaan myyntikielto tuotteille, jotka sisältävät glyfosaatin lisäksi polyetoksyloitua talialkyyliamiinia vuoden 2018 kevättalvella.


title: Glyfosaatti

text: Glyfosaatin moolimassa on 169,1 g/mol, sulamispiste alle 234 °C (hajoaa), suhteellinen tiheys 1,7 g/cm ja CAS-numero 1071-83-6. Glyfosaattia liukenee 25 °C:een veteen 1,2 g/100 ml.


title: Glyfosaatti

text: Aine voi varautua kuivana sähköstaattisesti, ja se hajoaa kuumentuessaan, jolloin voi muodostua myrkyllisiä huuruja, jotka sisältävät typen ja fosforin oksideja. Glyfosaatti syövyttää rautaa ja galvanoitua terästä.


title: Glyfosaatti

text: Efsan (2015) ja Echan (2017) mukaan käytettävät glyfosaattimäärät ovat syöpäturvallisia. IARCin (2015) mukaan valtavat annokset voisivat aiheuttaa syöpää, mutta myöhemmät tutkimukset eivät tue tätä ja aiemmissakin vaadittu annos vaatisi yli puolen glyfosaattipaketin syömistä viikossa.


title: Glyfosaatti

text: Glyfosaatti estää kasvavien kasvien kasvun estämällä proteiinisynteesiä. Kasvit tuottavat aromaattisia aminohappoja – fenyylialaniinia, tyrosiinia ja tryptofaania – sekä muita välttämättömiä yhdisteitä sikimaattireitin kautta. Glyfosaatti kiinnittyy entsyymiin nimeltä 5-enolipyruvyylishikimaatti-3-fosfaattisyntaasi (EPSPS), joka katalysoi sikimaatin ja fosfoenolipyruvaatin synteesiä 5-enolipyruvyyli-shikimaatti-3-fosfaatiksi, josta muodostuu defosforylaatiolla korismaattia. Näin käy, koska glyfosaatti muistuttaa fosfoenolipyruvaattia kemiallisesti ja röntgensädekristallografisen kiderakenteen mukaan tukkii sen sitoumiskohdan entsyymissä. Korismaatti on aromaattisten aminohappojen välttämätön lähtöaine, ja niitä ilman kasvi ei voi kasvaa. Eläimillä ja ihmisellä sikimaattireittiä ei ole, vaan ne saavat aromaattiset aminohapot ainoastaan ravinnosta, eikä glyfosaatti siksi vaikuta samalla tavalla eläinkuntaan.


title: Glyfosaatti

text:
Rikkakasvit voivat tulla valintapaineen kautta resistenteiksi glyfosaatille eri mekanismein:
Geenimuunneltuihin viljelykasveihin resistenssi on voitu luoda siirtämällä bakteeriperäinen glyfosaattia hajottavan entsyymin geeni tai bakteeriperäinen EPSPS-geeni (bakteerin EPSPS ei ole herkkä glyfosaatille) tai kasviperäinen EPSPS-mutanttigeeni (ei herkkä glyfosaatille).


title: Glyfosaatti

text:
Maaliskuussa 2015 Maailman terveysjärjestön alainen IARC (International Agency for Research on Cancer) luokitteli glyfosaatin luokkaan 2A: Ihmisille todennäköisesti syöpävaaralliset aineet. Toukokuussa 2016
Maailman terveysjärjestö itse kuitenkin totesi, ettei pidä todennäköisenä, että glyfosaatti olisi vaarallista tyypillisinä ravinnon mukana saatavina annoksina, mutta että ei voida sulkea pois mahdollisuutta, että erittäin suurina annoksina glyfosaatti aiheuttaisi hiirissä syöpää. Vaadittu annos olisi lähes kilon paketti 72-prosenttista glyfosaattia viikossa, ja IARCin käyttämiä tuoreempien kokeiden perusteella mikään annos ei lisäisi syöpiä. Lisäksi glyfosaattityöryhmän puheenjohtaja Aaron Blairin syytetään myös pimittäneen IARC:in selvityksestä keräämiään vielä julkaisemattomia tutkimuksia, joiden perusteella suuretkaan määrät eivät aiheuttaisi syöpää.


title: Glyfosaatti

text: Kesäkuussa 2015 Suomen Turvallisuus- ja kemikaalivirasto TUKES tiedotti, ettei ota vielä kantaa IARC:n uuteen arviointiin, koska Saksan ja Efsan selvitykset eivät löytäneet syytä huoleen glyfosaatin terveysriskeistä. Marraskuussa 2015 Euroopan elintarviketurvallisuusvirasto EFSA julkaisi uudelleenarviointinsa tuloksena, että glyfosaatti ei todennäköisesti aiheuta vaaraa ihmisille. IARC:n menettelyssä arvioidaan vain vaaraominaisuuden olemassaoloa, mutta ei sitä, minkä suuruisilla annoksilla syöpävaarallisuus toteutuu (esimerkiksi alkoholi on IARC:n luokituksessa ryhmässä 1: Syöpävaaralliset aineet). Euroopan elintarviketurvallisuusvirasto taas huomoi arvioinnissaan myös, kuinka suurille annoksille glyfosaattia ihmiset altistuvat ravinnon kautta.


title: Glyfosaatti

text: Maaliskuussa 2017 valmistuneessa arvioinnissa Euroopan kemikaalivirasto ECHA sanoi, että glyfosaatti ei ole syöpää eikä mutaatioita aiheuttava. Echa totesi glyfosaatin syöpäturvalliseksi myös sitä ruiskuttaville viljelijöille. Saman arvion mukaan glyfosaatti voi aiheuttaa vakavia silmävaurioita ja on myrkyllinen vesistöjen eliöstölle.


title: Glyfosaatti

text: Lyhytaikaisessa altistumisessa aine ärsyttää voimakkaasti silmiä ja lievästi ihoa.


title: Glyfosaatti

text: Vaikka glyfosaatin välittömiä vaikutuksia ihmiseen ja eläimiin on aiemmin pidetty hyvin vähäisinä, tutkimukset ovat osoittaneet, että glyfosaatti ja sen hajoamistuote AMPA saattavat erityisesti kylmässä ilmanalassa säilyä maaperässä pitkään. Suomessa on selvitetty glyfosaatin pysyvyyttä peltomaassa, sitoutumista maahiukkasiin ja kulkeutumista vesiin . Tulokset osoittavat glyfosaatin vahvaa sitoutumista suomalaisiin maanäytteisiin. Glyfosaatti ja fosfori sitoutuvat maaperässä samoille sitoutumispaikoille ja sen seurauksena glyfosaatti huuhtoutuu helpommin runsasfosforisilta pelloilta vesiin (esim. Laitinen et al. 2008). Kesäaikaan glyfosaatin hajoaminen suomalaisessa peltomaassa ei eronnut kirjallisuudessa esitetyistä tyypillisistä arvoista, mutta maan jäähtyessä hajoaminen hidastuu ja käytännössä pysähtyy talveksi. Glyfosaatti- ja AMPA-pitoisuuksia on selvitetty muutamissa jokivesissä Suomessa kasvinsuojeluainekartoitusten yhteydessä. Pitoisuudet ovat olleet hyvin pieniä verrattuna ehdotettuihin ympäristönlaatunormeihin. Vaikka glyfosaatti ei ole poikkeuksellisen haitallinen rikkakasvien torjunta-aine, on sen ympäristö- ja terveysvaikutusten tutkiminen tärkeää suurten käyttömäärien johdosta.


title: Glyfosaatti

text: Eniten altistuva ryhmä on glyfosaattia käyttävät maanviljelijät. Uudehkon tutkimuksen mukaan Suomessa ja muissa Pohjoismaissa maanviljelijöiden syöpäsairastavuus on kuitenkin keskimääräistä pienempi.


title: Glyfosaatti

text: Vuonna 2014 julkaistussa tutkimuksessa havaittiin, että glyfosaatti vaikuttaa mehiläisten terveyteen haitallisesti.


title: Glyfosaatti

text: Toisaalta glyfosaatin kanssa käytettävät apuaineet voivat olla, kuten polyetoksyloitu talialkyyliamiini eli POEA on, itse tehoainetta myrkyllisempiä.


title: Glyfosaatti

text: Glyfosaatti on satoja kertoja vähemmän myrkyllinen kuin sen korvaama atrasiini.


title: Glyfosaatti

text: Tuonna 2000 tehdyssä 58 tutkimuksen katsauksessa todettiin: "Roundupin käytöstä minimaalinen lyhyt- ja pitkäaikainen riski ei-kohde-eliöille.".


title: Glyfosaatti

text: THL:n emeritusprofessori Jouko Tuomiston mukaan glyfosaattia ei vastustetakaan terveyssyistä vaan siksi, että se lisää glyfosaatinkestävien geenimanipuloitujen kasvien houkuttelevuutta. Monsantolla oli 1900-luvulla glyfosaatin patentti. Miljoona EU-kansalaista on vaatinut glyfosaatin kieltämistä kesäkuuhun 2017 mennessä.


title: Hammaskillit

text: Hammaskillit (Cyprinodontidae) on hammaskarppikalojen lahkoon kuuluva makeassa vedessä elävien kalojen heimo, jonka eräät jäsenet ovat melko suosittuja akvaariokaloja. Heimoon kuuluu 119 lajia.


title: Hammaskillit

text: Heimon kaloja elää järvi- ja jokivedessä sekä joskus meressä jokisuun lähellä murtovedessä Pohjois-Amerikassa, Karibialla, Etelä-Amerikan pohjoisosissa, Pohjois-Afrikassa ja Turkin Välimeren puoleisella rannikolla.


title: Mankotsebi

text: Mankotsebi on kasvinsuojeluaine, joka on tarkoitettu perunaruton, herukoiden, karviaisen ja avomaan koristekasvien laikkutautien torjuntaan kasvustoruiskutuksin sekä siemenperunan peittaukseen perunaseitin torjumiseksi. Se estää myös perunan lehtipoltetta sen lehtien pinnalla leviämästä.


title: Mankotsebi

text: Mankotsebi ei imeydy lehden solukkoon, vaan jää sen pinnalle. Se kulkeutuu erinomaisesti lehden pinnalla veden mukana ja kestää jonkin verran sadetta.


title: Mankotsebi

text: Väärin varastoitu mankotsebi muuttuu ranskalaistutkimusten mukaan 85%:sti eteenitiokarbamidiksi, joka on karsinogeeninen aine.


title: Mankotsebi

text: Mankotsebin kemiallinen kaava on CHNSMn·CHNSZn ja CAS-numero 8018-01-7.


title: Toat

text:
Toat ("Goodeidae") on hammaskarppikalojen lahkoon kuuluva makeassa vedessä elävien kalojen heimo, johon kuuluu 50 lajia. Lajeista 36 on endeemisiä meksikolaislajeja, neljä elää Yhdysvaltojen eteläosissa. Monet lajit ovat uhanalaisia, esimerkiksi mustaevätoka.
Toisaalta heimoon kuuluu suosittuja akvaariokaloja, mm. punapyrstötoka "Xenotoca eiseni" ja perhostoka "Ameca splendens".


title: Acquaviva

text: Acquaviva on yksi San Marinon yhdeksästä kunnasta eli "castellista". Acquavivassa on yhteensä 2 096 asukasta (2012) ja sen pinta-ala on 4,86 neliökilometriä. Se sijaitsee maan länsiosassa ja rajautuu Borgo Maggioren ja San Marinon kuntiin San Marinossa sekä San Leon ja Verucchion kuntiin Italiassa.


title: Acquaviva

text: Acquavivan alueella sijaitsee Baldasseronan kallio, jonne San Marinon perustajan Pyhän Marinuksen on uskottu ensimmäiseksi asettuneen. Cerreto-vuoren juurella oli puolestaan kastemalja, jonka luona Marinuksen sanotaan kastaneen alueen ensimmäiset kristityt ja josta kunta on saanut nimensä. Kuntaan kuuluvat Gualdicciolon ja La Serran "curaziat".


title: Kenttäsaha

text:
Kenttäsaha on siirrettävä saha, jolla sahataan tukeista sahatavaraa.
Kenttäsahoja on useita erityyppisiä. Suomessa yleisin tyyppi on traktorikäyttöinen kenttäsirkkeli. Kenttäsirkkeleillä tyypillisesti voidaan sahata maksimissaan jotain puolen ja metrin väliltä olevia tukkeja. Näitä suurempiin tukkeihin käytetään isoja vannesahoja. Tyypillisesti sirkkelillä saadaan suurempi tuotos mutta vannesahalla ohuemman terän myötä suurempi saanto.


title: Kenttäsaha

text:
Traktorikenttäsirkkeli on kenttäsaha, jota kuljetetataan ja käytetään traktorilla. Sahana on suuri yksiteräinen pystyssä oleva sirkkeli, jota käytetään traktorin voimanulosotolla. Terä pysyy paikoillaan ja puuta siirretään liikkuvalla sahauspöydällä. Nykyaikaista hyvin varustettua sahaa voi operoida jopa yksin, mutta perusmallisen sahan käyttäjä tarvitsee avukseen vähintään yhden henkilön, joka auttaa tukkien siirtelyssä ja sahauspöydälle asettamisessa. Myös valmiin sahatavaran nosteluun pois pöydältä on hyvä olla avustajia.
Kenttäsirkkeli on kenttäsahoista tuotokseltaan tehokkain.


title: Kenttäsaha

text: Kenttävannesaha on tukkien sahaukseen tarkoitettu vannesaha. Siinä tyypillisesti puu pysyy paikoillaan ja vannesahaa liikutetaan puun yläpuolella olevassa kelkassa.


title: Kenttäsaha

text: Kenttäsahaksi voidaan kutsua myös teräsrunkoiseen ohjauspöytään kiinnitettyä ketjusahaa, vaikkapa tavallista moottorisahaa.


title: Kenttäsaha

text: Myös moniteräisiä kenttäsirkkeleitä on olemassa. Esimerkiksi Ecosågenin konstruktiossa halkaisusahaus hoidetaan kahdella pienemmällä vaakatasossa olevalla sirkkelillä. Sahassa on lisäksi kaksi pystyssä olevaa kanttausterää, joten sahalla voidaan halkaista ja kantata yhdellä sahausliikkeellä.


title: Borgo Maggiore

text: Borgo Maggiore on yksi San Marinon yhdeksästä kunnasta eli "castellista". Borgo Maggioressa on yhteensä 5 992 asukasta (2003) ja sen pinta-ala on 9,01 neliökilometriä, joten se on väkiluvultaan San Marinon toiseksi suurin kunta. Se sijaitsee maan keskiosassa ja rajautuu Serravallen, Domagnanon, Faetanon, Fiorentinon, San Marinon ja Acquavivan kuntiin San Marinossa sekä Verucchion kuntaan Italiassa.


title: Borgo Maggiore

text: Borgo Maggiore on perustettu 1100-luvulla nimellä Mercatale. Keskustaajaman nähtävyyksiin kuuluvat Piazza Grande, kellotorni ja Chiesa del Suffragion kirkko. San Marinon köysirata yhdistää Borgo Maggioren San Marinon kaupunkiin. Kuntaan kuuluvat Cà Melonen, Cà Rigon, Cailungon, San Giovanni sotto le Pennen, Valdragonen ja Ventoson "curaziat".


title: Monitoimihalli

text: Monitoimihalli on kuntalaisten liikuntaharrastuksiin sekä liikuntaseurojen ja kunnan tilaisuuksiin tarkoitettu, yleensä kunnan rakennuttama tai rahoittama halli. Joskus suuria jäähalleja rakennettaessa puhutaan myös monitoimihallista.


title: Monitoimihalli

text: Halli sisältää yleensä:


title: Luis Carrero Blanco

text: Luis Carrero Blanco (4. maaliskuuta 1903 Santoña, Kantabria, Espanja – 20. joulukuuta 1973 Madrid, Espanja) oli espanjalainen amiraali. Diktaattori Francisco Franco nimitti hänet kesäkuussa 1973 pääministeriksi, ja häntä pidettiin Francon todennäköisenä seuraajana. Bourbonin prinssi Juan Carlos aiottiin palauttaa kuninkaaksi Francon jälkeen, mutta häntä oli tarkoitus ohjata Carrero Blancon avulla oikeaan suuntaan Francon politiikan tulevaisuuden turvaamiseksi Espanjassa. ETA surmasi Carrero Blancon pommi-iskussa, mikä saattoi edesauttaa Espanjan siirtymistä demokratiaan, sillä Francon kuollessa kaksi vuotta myöhemmin hänelle ei jäänyt ideologisesti sopivaa seuraajaa.


title: Luis Carrero Blanco

text: Luis Carrero Blanco meni 1918 laivastoakatemiaan ja osallistui Marokon sotaan 1924–1926. Heinäkuussa 1936 kansallisten noustessa kapinaan, Carrero Blanco oli tasavaltalaisten hallitsemalla alueella, ja haki turvaa Meksikon ja Ranskan suurlähetystöistä. Hän pääsi kansallisten puolelle kesäkuussa 1937 ja palveli laivastossa. Kansallisten voiton jälkeen ja generalissimo Francon noustessa Espanjan diktaattoriksi Carrero Blanco oli yksi hänen läheisimpiä yhteistyökumppaneitaan ja laivaston johdossa. Hän vastusti liittymistä akselivaltojen puolelle toiseen maailmansotaan. Hän oli monarkisti ja katolisen kirkon vankkana kannattajana Opus Dein pääsuojelija Francon hallituksessa.


title: Luis Carrero Blanco

text: Espanja ja Yhdysvaltain sopimuksen myötä yhdysvaltalaisen pääoman päästessä maahan 1950-luvulla talouspolitiikkaa liberalisoitiin ja falangistien syndikalistit siirrettiin syrjään. Tuolloin juuri Opus Dein jäseniä nousi merkittäviin asemiin Francon hallinnossa. Carrero Blancosta itsestään tuli ministeri 1957. Hänet ylennettiin vara-amiraaliksi 1963 ja amiraaliksi 1966. Hän oli myös varapääministeri 1967–1973. Hänen uransa nousi huippuunsa 1973 Francon nimittäessä hänet seuraajakseen pääministeriksi.


title: Luis Carrero Blanco

text: 20. joulukuuta 1973 neljä ETA:n baskijäsentä surmasi Carrero Blancon pommilla, jonka he olivat kaivaneet tunneliin tien alle Madridissa. Terroristit olivat vuokranneet asunnon kadun molemmilta puolelta ja kaivanneet tunnelin, johon he olivat asentaneet kolme panssaripommia. Hartaana katolilaisena Carrero Blanco oli palaamassa kirkosta ja astumassa Dodge 3700 -autoonsa, kun 75 kiloa räjähdysainetta räjähti auton alla. Auto lensi kirkon yli ja putosi sen toiselle puolelle toisen kerroksen parvekkeelle. Kohtaan, jossa auto räjähti syntyi kymmenen metriä pitkä reikä, joka repi kadun auki ja aiheutti vesiputkien puhkeamisen. Samalla räjähti myös samalla kohdalla ollut kaasuputki, josta alkoi vuotaa kaasua. Räjähdyspanos oli kauko-ohjattu ja se saatiin räjähtämään sähköisellä impulssilla Carrero Blancon auton alla. Hallitus julisti kolmen päivän suruajan.


title: Luis Carrero Blanco

text: Blancon hautajaisiin 21. joulukuuta Madridissa osallistui 5 000 poliisia, 35 000 madridilaista ja 15 000 falangistia. Vieraiden joukossa olivat prinssi Juan Carlos de Bourbon ja prinsessa Sofía, rouva Blanco sekä Yhdysvaltain varapresidentti Gerald Ford. Generalissimo Franco itki julkisesti hautajaisissa.


title: Luis Carrero Blanco

text: ETA kirjoitti manifestissaan murhan jälkeen Carrero Blancon symbolisoineen enemmän kuin kenenkään "puhdasta francolaisuutta" ja tuoneen Opus Dein valtaan ja luoneen oman valtionsa valtiossa omien ilmiantajiensa avulla. "Operación Ogro" oli kosto viiden poliittisen vangin teloituksesta. Carrero Blancon seuraaja Carlos Arias Navarro lupasi ensimmäisessä puheessaan Espanjan parlamentissa 12. helmikuuta 1974 poliittisia vapauksia, mukaan lukien oikeuden perustaa poliittisia järjestöjä.


title: Magne Myrmo

text: Magne Myrmo (s. 30. heinäkuuta 1943) on norjalainen entinen maastohiihtäjä, jonka uran huippuvuodet ajoittuivat 1970-luvulle.


title: Magne Myrmo

text: 1972 Sapporon talviolympialaisissa Myrmo sijoittui 50 kilometrin kilpailussa hopealle. Kaksi vuotta myöhemmin Falunin MM-kisoissa hän voitti maailmanmestaruuden 15 kilometrin kilpailussa ja hiihti lisäksi pronssia saavuttaneessa Norjan viestijoukkueessa. Falunin MM-kulta muistetaan myös erityisesti siitä, että se oli viimeinen puusuksilla voitettu maailmanmestaruus Myrmon jätettyä lasikuitusuksilla hiihtäneen Itä-Saksan Gerhard Grimmerin taakseen hopealle.


title: Magne Myrmo

text: Holmenkollenin kisoissa Myrmo voitti 15 kilometrin kilpailun kahdesti (1970 ja 1972) sekä 50 kilometrin kilpailun kerran (1974). Vuonna 1972 hänelle myönnettiin Holmenkollen-mitali.


title: Juan de Ávalos

text: Juan de Ávalos (21. lokakuuta 1911 Méridassa, Badajozin maakunnassa, Espanjassa – 7. heinäkuuta 2006 Madridissa, Madridin maakunnassa, Espanjassa) oli espanjalainen kuvanveistäjä. Hänen merkittävin työnsä ovat ristin juuri ja veistokset Francon hautamonumentin Santa Cruz del Valle de los Caídosin pääportilla.


title: Prosessiteollisuus

text: Prosessiteollisuus on yhteisnimitys teollisuuden haaroille, joissa jalostettava raaka-aine etenee erilaisesta fysikaalisesta ja kemiallisesta käsittelyvaiheesta toiseen.


title: Prosessiteollisuus

text: Prosessiteollisuutta ovat muun muassa metsäteollisuus, kemianteollisuus, kaivosteollisuus, terästeollisuus, öljynjalostamot sekä selluloosa-, paperi- ja sementtitehtaat.


title: Prosessiteollisuus

text: Prosessiteollisuuden perustutkinto on kemian alan sekä paperi- ja puualan yhteinen ammatillinen perustutkinto. Tutkinnon perusteet löytyvät Opetushallituksen verkkosivuilta.


title: Bas-Rhin

text: Bas-Rhin on Ranskan departementti numero 67, joka on nimetty Reinjoen mukaan. Se sijaitsee Itä-Ranskassa Alsacen hallintoalueella. Departementti on pinta-alaltaan 4 755 neliökilometriä ja siellä on 1 099 269 asukasta (2011). Bas-Rhinin pääkaupunki on Strasbourg. Bas-Rhin on jaettu edelleen seitsemään arrondissementtiin, 44 kantoniin ja 526 kuntaan.


title: Bas-Rhin

text: Bas-Rhin oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Bas-Rhin muodostettiin Alsacen provinssin pohjoisosasta. Departementti on ollut osa Saksaa vuosina 1871−1918 ja 1940−1945.


title: Maija Paavilainen

text: Maija Paavilainen (s. 1945 Kotka) on suomalainen aforistikko. Koulutukseltaan hän on filosofian maisteri. Paavilaisen aforistisia piirroksia on julkaistu vuodesta 1971 lähtien nimellä Maija P., ensin Kotimaa-lehdessä, sittemmin kirjoina. Hän sai vuoden 2005 Kirkon tiedonvälityspalkinnon


title: Juontaja

text: Juontaja on juhlan tai muun tilaisuuden osioiden esittelijä. Juontajan tehtävänä on tilaisuuden läpivienti suunnitelmien mukaisesti sekä mahdollisen yleisön viihdytys tai sen haastattelu tai muu sellainen toiminta.


title: Juontaja

text: Perusmerkityksessään "juontaminen" on suomen kielessä tarkoittanut muun muassa ohjaamista, opastamista ja jonona kulkemista. Vuonna 1951 kielitieteilijä Hannes Teppo keksi ehdottaa sanan merkityksen laajentamista tilaisuuksien ja esitysten, kuten radio-ohjelmien, vetämiseen.


title: Luokkaretki

text: Luokkaretki on kouluaikana, yleensä peruskoulussa, koululuokalle järjestettävä matka. Luokkaretkellä voidaan tarkoittaa lyhyempää retkeä tai pidempää leirikoulutyyppistä matkaa, jonka järjestämiseen oppilaat ottavat itse osaa, luokkaretki voi sijoittua myös ulkomailla.


title: Luokkaretki

text: Luokkaretkeen voi sisältyä opintoja, mutta usein se on normaalia koulutyötä huomattavasti kevyempää. Retken pääasiallinen kasvatuksellinen tarkoitus on vahvistaa oppilaiden luokkahenkeä ja näin kehittää sosiaalisia taitoja. Luokkaretki toimii myös eräänlaisena palkintona, johon pyrkiäkseen tulee luokan tehdä töitä yhteisvoimin.


title: Luokkaretki

text: Luokkaretki rahoitetaan useimmiten koululaisten keräämillä tai vanhempien maksamilla varoilla. Joillakin yrityksillä on koululuokille erityisiä varainhankintaohjelmia.


title: LV 141

text: LV 141 on Suomen puolustusvoimien käytössä oleva digitaalinen Tadiranin tekniikkaan perustuva Yhtymän viestijärjestelmä-2:n kenttäradio, joka voidaan liikennöidä analogisena ja salaamattomana mm. tavallisten VHF-radioiden kanssa. Se voidaan asettaa myös toimimaan digitaalisena ja suojattuna, ja lisäksi se voidaan asettaa ECCM-taajuushypinnälle, jolloin radiota on vaikeampi paikantaa tai häiritä.


title: Reservaatti

text: Reservaatti on tietynlainen erityistarkoitukseen varattu alue. Nimitys tulee latinan sanasta "reservare", ’panna talteen’.


title: UFO: Extraterrestrials

text: UFO: Extraterrestrials on Chaos Conceptin kehittämä vuoropohjainen taktiikkapeli, joka julkaistiin Windowsille vuonna 2007.


title: UFO: Extraterrestrials

text: Muukalaiset ovat valtaamassa maapalloa ja sinne järjestetään ihmisten ylläpitämä tukikohta torjumaan tunkeilijoita. Ihmiset ovat pahasti teknologiassa jäljessä ja suurin haaste onkin kerätä muukalaisten varusteita, jotta ne voidaan tutkia ja valjastaa omaan käyttöön.


title: UFO: Extraterrestrials

text:
Peliä pidetään "X-COM" -pelisarjan "henkisenä jälkeläisenä". Peli ei sinällään tarjoa kovinkaan paljon uutta, muuten kuin grafiikan ja tekoälyn osalta.
Pelin kehittäjillä ei ole yhteyttä muihin sarjan peleihin eikä siten ole suoraan samaa sarjaa.


title: Digimonin sivuhahmot

text: Tässä artikkelissa käsitellään Digimon-tuotesarjan sivuhahmoja.


title: Digimonin sivuhahmot

text: Airu Suzaki on teini-ikäinen tyttö "Digimon Fusion" -sarjan kolmannella kaudella. Hänen kumppanidigimoninsa on Opossumon. Airu on Digimon Hunter ja kuuluu Ryouman tiimiin. Airu asuu isänsä ja äitinsä luona ja hänellä on nuorempi veli. Airu metsästää söpöjä digimoneja ja hän on hyvä keksimään ansoja. Airu on onnistunut nappaamaan Candlemonin, jota hän käytti tehostaakseen Opossumonin hyökkäystä. Airu on myös ihastunut Ewaniin. Airu yritti myös napata Cutemonin, mutta Ewan esti sen. Airu yritti myös Parasimonin avulla napata Locomonin mutta Tagiru ja Gumdramon estivät sen.


title: Digimonin sivuhahmot

text: Akihiro Kurata on sarjassa "Digimon Data Squad" esiintyvä tiedemies. 10 vuotta ennen sarjan tapahtumia Kurata oli mukana Digimaailman tutkimusryhmässä, jonka tarkoituksena oli tutkia Digimaailmaa ja löytää Keenan Crier. Ryhmä joutui SaberLeomonin jahtaamaksi ja Kurata avasi pommin avulla portaalin ihmisten maailmaan ja ryhmä onnistui pakenemaan. Kurata halusi tuhota kaikki digimonit ja kerätä niiden voimat tullakseen maailman valtiaaksi. Kurata loi kokeellisia digimoneja Gizumoneja, joita hän käytti digimonien tuhoamiseen. Kurata hyökkäsi Digimaailmaan Gizumon-armeijansa kanssa aiheuttaen digimonien kansanmurhan. Merukimon sai Kuratan pakenemaan takaisin ihmisten maailmaan. Kurata myöhemmin sai portaalin avulla lähetettyä armeijan Boarmoneja ja Pteramoneja takaisin Digimaailmaan paljastaen itsensä DATSin jäsenille. SaberLeomonin ilmestyttyä ihmisten maailmaan Kurata käytti Gizumonia tuhotakseen hänet. Kurata palasi Digimaailmaan lasten kanssa mutta Merukimon paljasti lapsille Kuratan aiheuttaneen digimonien kansanmurhan vuosia aiemmin. Kurata haavoitti Merukimonia kuolettavasti Gizumon XT:n avulla. Kurata pakeni Crowmonin tuhottua Gizumonin. Kurata väitti ihmisten maailmassa DATSin jäsenien olevan pettureita ja onnistui pyyhkimään heidän muistinsa ja vangitsemaan heidät. Marcus, Thomas ja Yoshino saivat kuitenkin viime hetkellä muistinsa takaisin ja vapauttivat muut. Kurata räjäytti DATSin rakennuksen ja pakeni Digimaailmaan Gizumonien kanssa. Kurata lähetti Koukin, Ivanin ja Nanamin hoitelemaan lapset. Myöhemmin hyökättyään Holy Capitaliin Kurata antoi heille kyvyn kehittyä mega-tason digimoniksi. Kurata toi ElDradimonin ihmisten maailmaan Digiporttien avulla ja tuhosi ElDradimonin Gizumon XT:n avulla. Kurata väitti voivansa parantaa Thomasin isän Franzin tyttären Relenan leikkauksen avulla tekemällä hänestä digimon-ihminen hybridin. Kurata asetti räjähtävän kaulurin Relenalle varmistaakseen että Thomas pysyy hänen puolellaan. Kurata paljasti Thomasille löytäneensä Belphemonin ja käyttäneensä muiden digimonien dataa voimistaakseen häntä. Thomasin hajotettua digimonin hallintalaitteen Kurata yhdistyi Belphemonin kanssa jolloin Belphemon muuttui Rage Modeen. Kuratan kasvot ilmestyivät Belphemonin rintaan. ShineGreymon Burst Mode onnistui tuhoamaan Belphemonin. Kurata selviytyi ja yritti pommin avulla laajentaa halkeamaa Digimaailman ja ihmisten maailman välillä, mutta Kurata imeytyi maailmojen väliseen aika-avaruudelliseen tilaan ja tuhoutui. Kuratan tekojen takia Yggdrasil lähetti Royal Knightsinsa hyökkäämään ihmisten maailmaan.


title: Digimonin sivuhahmot

text: Kuratan japaninkielinen ääninäyttelijä on Masami Kikuchi ja englanninkielinen ääninäyttelijä Brian Palermo.


title: Digimonin sivuhahmot

text: Angie Hinomoto on 12-vuotias tyttö "Digimon Fusion" -sarjassa. Angie on Mikeyn hyvä ystävä. Angie joutui digimaailmaan seuratessaan Mikeyta. Angie halusi välittömästi palata kotiin mutta joutui hyväksymään ettei paluu tulisi olemaan helppoa. Angie myöhemmin ajatteli, että auttamalla Shoutmonia tulemaan Digimonien Kuninkaaksi hän pääsisi palaamaan kotiin. Sand Zonella Angie avusti koodikruunun ja neljän Digimemories-kortin saamisessa. Lake Zonella Laylamon hypnotisoi Angien tuomaan koodikruunun hänelle, mutta Jeremyn ja Mikeyn avulla Angie vapautui hypnoosistaan ja viilsi Laylamonia kasvoihin koodikruunulla. Angie myöhemmin sai Jeremyn avulla Karatenmonin nauramaan koodikruunun saamiseksi. Myöhemmin Tactimonin hyökättyä Mikeyn ja Christopherin kimppuun Bagramon avasi portaalin, jonka kautta Mikey, Tactimon, Angie ja Jeremy palasivat ihmisten maailmaan. Myöhemmin OmniShoutmonin tuhottua Tactimonin Mikey palasi digimaailmaan Angien ja Jeremyn jäätyä ihmisten maailmaan. Myöhemmin Angie avusti Mikeyta taistelussa MegaDarknessBagramonia vastaan. Vuotta myöhemmin Angie asui toisessa kaupungissa mutta piti edelleen yhteyttä Mikeyyn. Myöhemmin Angie sai mystiseltä kellokauppiaalta oman Fusion Loaderinsa ja Cutemon, Dorulumon ja PawnChessmonit ryhtyivät Angien digimonkumppaneiksi ja avustivat taistelussa Quartzmonia vastaan.


title: Digimonin sivuhahmot

text: Angien japaninkielinen ääninäyttelijä on Ryoko Shiraishi ja englanninkielinen ääninäyttelijä Colleen O’Shaughnessey.


title: Digimonin sivuhahmot

text: Christopher Aonuma (jap. Kiriha Aonuma) on nuori poika "Digimon Fusion" -sarjassa. Hänen kumppanidigimoninsa on Greymon. Christopherin vanhemmat olivat Daigo ja Maria Aonuma. Christopherin ollessa 10-vuotias hänen isänsä rohkaisi häntä olemaan vahva johtaja, mutta Christopherin jouduttua tappeluun ja haettua turvaa äidiltään hänen isänsä sanoi häntä häviäjäksi. Myöhemmin Daigo loukkaantui kuolettavasti onnettomuudessa ja hän pyysi Christopheria olemaan häntä vahvempi. Christopher ei aluksi tajunnut että hänen isänsä rakasti häntä kovasti ja halusi ettei hän ajautuisi itsesääliin ja epäilisi itseään. Myöhemmin Bagramon antoi Christopherille sinisen Fusion Loader digivicen ja Christopherista tuli Blue Flare nimisen armeijan komentaja, johon kuuluivat mm Greymon, MailBirdramon, Golemoneja ja Bombmoneja ja Gaossmoneja. Christopher pystyi yhdistämään Greymonin MailBirdramonin kanssa MetalGreymoniksi. Christopher kohtasi Mikeyn tämän kukistettua MadLeomonin. Christopher halusi Mikeyn liittyvän joukkoihinsa mutta Mikey kieltäytyi jolloin Christopher lakkasi auttamasta Mikeyta. Myöhemmin Christopher poisti yhden Golemonin armeijastaan tämän satutettua Mikeyta ja tämän joukkoja mistä Mikey raivostui. Christopher liittoutui Nenen kanssa, mutta jätti hänet kieltäydyttyään kiduttamasta Stingmonia tiedon saamiseksi. Myöhemmin Jungle Zonella Deckerdramon liittyi Christopherin armeijaan. Myöhemmin Disc Zonella Christopher tappoi Mercurymonin otettuaan tältä väkisin alueen koodikruunun. Christopher melkein hylkäsi Greymonin ja MailBirdramonin heidän pudottua syvyyksiin Disc Zonella. Myöhemmin Dragon Landilla Christopher sai MetalGreymonin kehittymään ZekeGreymoniksi, joka tuhosi Dorbickmonin. Tämän jälkeen Christopher liittyi armeijoineen Mikeyn joukkoihin. Christopher avusti Mikeyta kukistamaan MegaDarknessBagramonin. Myöhemmin Christopher muutti Yhdysvaltoihin ja alkoi kiertää maailmaa tutkien DigiQuartzia. Christopher pelasti Mikeyn hengen taistelussa Volcdramonia vastaan ja onnistui nappaamaan Volcdramonin. Myöhemmin Christopher kohtasi Nenen Hong Kongissa ja avusti taistelussa Quartzmonin luomia Vamdemoneja vastaan.


title: Digimonin sivuhahmot

text: Christopherin japaninkielinen ääninäyttelijä on Takeshi Kusao ja englanninkielinen ääninäyttelijä Vic Mignogna.


title: Digimonin sivuhahmot

text: D-Reaper, kutsuttu myös "todelliseksi viholliseksi", on digitaalinen ohjelma, joka toimi sarjan "Digimon Tamers" päävihollisena. Toisin kuin muut viholliset, D-Reaper ei ole tarkoituksella paha. Se ja sen laajennuksina toimivat hirviöt eli Agentit toimivat vain ohjelmointinsa mukaisesti. Se oli aluksi pelkkä alkukantainen ohjelma, jolla ei ollut minkäänlaisia tunteita ja esiintyi Digimaailmassa laajenevana punertavana mönjänä. D-Reaperin japaninkielinen ääninäyttelijä on Yōko Asada, englanninkielinen ääninäyttelijä Bridget Hoffman ja suomenkielinen ääninäyttelijä Katja Sirkiä.


title: Digimonin sivuhahmot

text: D-Reaper on todennäköisesti vanhempi kuin DigiGnomet ja digimonit ja se suunniteltiin alun perin tuhoamaan kaikki ongelmalliset ohjelmistot ja tekoälyt, jotka ylittävät sille alun perin määritellyt rajat. Epäonnistuttuaan ensimmäisessä yrityksessään pyyhkiä pois Digimaailma, D-Reaper vaipui horrokseen. Kun internet laajeni 2000-luvun alussa huomattavasti, se kasvatti myös Digimaailman entistä suuremmaksi. Vaikka se ei ollut nykypäivän tietokoneille liikaa, Azulongmon aisti sen ja pelkäsi D-Reaperin heräävän, jos digimonit alkaisivat taas muuttua ja digivoitua vahvemmiksi. Niinpä Azulongmon piilotti digivoitumisen lähteen, voiman nimeltä "Digihaamu", antamalla DigiGnome-olentojen muuttaa se digimoniksi nimeltä Calumon. Mutta tästä huolimatta D-Reaper lopulta heräsi ja sen olemassaolo paljastui, kun Azulongmon saapui tekemään lopun kesyttäjien ja Zhuqiaomonin välisestä eripurasta.


title: Digimonin sivuhahmot

text: D-Reaper sieppasi Leomonin kuolemasta masentuneen Jen Katoun ja lähetti ensimmäisen Agenttinsa, Jenin digitaalisen kopion kesyttäjien mukana todelliseen maailmaan, nähden ihmiset pahoina ja liian pitkälle edistyneitä kuten digimonit. D-Reaper alkoi levitä Japanin lisäksi myös Yhdysvalloissa, Kanadassa, Iso-Britanniassa, Australiassa ja Uudessa-Seelannissa. D-Reaperin ydin realisoituu Tokion metropolin hallintorakennukseen, jossa sijaitsi myös Hypnosin päämaja. D-Reaperin laajeneminen pakottaa kesyttäjät, heidän perheensä sekä Hypnosin työntekijät vaihtamaan turvapaikkaa muutamaan otteeseen. Epätavallinen tiedonnopeus D-Reaperin mönjän sisällä loi lämpöenergiaa, jonka seurauksena ilmastokin oli Tokiossa tavallista kuumempi. Digimaailmassa toimiva osa D-Reaperistä puolestaan ehti samalla pyyhkiä pois melkein 50 prosenttia Digimaailmasta. Lopulta Hypnoksen väki ja kesyttäjät toteuttavat "Operaatio Aikapyörteen", jonka alussa kesyttäjät käyttävät Punaista Korttia, jotta D-Reaperin kosketus ei vaikuttaisi heihin. Sen jälkeen, Gallantmonin pelastaessa Jenin, MegaGargomon aktivoi Shaggai-ohjelman aukossa, jonka kautta D-Reaper virtasi sekä todelliseen maailmaan että Digimaailmaan. Shaggai käänsi virtauksen suunnan ja jäätyään ansaan pyörteen sisään, D-Reaper palautui takaisin harmittomaksi ohjelmaksi.


title: Digimonin sivuhahmot

text: Daigo Nishijima () on "Digimon Adventure tri." -elokuvasarjassa esiintyvä hahmo. Nishijima oli yksi viidestä alkuperäisestä Valitusta lapsesta ennen Taichi Yagamin ja muiden aikaa. Nykyään hän kuuluu Japanin hallituksen organisaatioon, joka tarkkailee digimonien toimia. Nishijiman japaninkielinen ääninäyttelijä on Daisuke Namikawa ja englanninkielinen ääninäyttelijä Doug Erholtz.


title: Digimonin sivuhahmot

text: Nishijima oli oman sukupolvensa Valituista lapsista se, joka käytti laseja niin kuin Taichi ja Daisuke Motomiya myöhemmin käyttivät. Hänen digimonkumppaninsa oli Bearmon. Taistelussa Pimeyden valtiaita vastaan Bearmonin Ultimate-muoto LoaderLiomon kehittyi Baihumoniksi, josta tuli yksi Digimaailman neljästä vartijasta ja antoi muiden ohella voimaa Maki Himekawan kumppanidigimonin, Bakumonin, Ultimate-muodolle Megadramonille, joka voitti Pimeyden valtiaat, mutta kuoli eikä syntynyt uudelleen niin kuin digimonit yleensä. Nähdessään kuinka Himekawa yritti epätoivoisesti keksiä keinoa, jolla "uudelleenkäynnistää" Digimaailmaan, Nishijima yritti suostutella hänet menemään elämässään eteenpäin ja tunnusti tunteensa häntä kohtaan, vaikka aluksi Himekawa vain nauroi ajatukselle.


title: Digimonin sivuhahmot

text: Kolme vuotta BelialVamdemonin kukistumisen jälkeen, aikuiseksi varttunut Nishijima oli työskenteli hallitukselle ja oli peitetehtävissä sijaisopettajana Tsukishiman lukiossa, jossa Taichi, Yamato Ishida, Sora Takenouchi, Koushiro Izumi ja myöhemmin myös Mimi Tachikawa ja Meiko Mochizuki opiskelivat. Kun tartunnalle altistuneet Kuwagamonit ilmestyivät Tokioon, Nishijima antoi Taichille kyydin Hanedan lentoasemalle, jonne ne olivat menneet. Myöhemmin Taichin ja Yamaton tullessa hänen puheilleen, Nishijima paljasti todellisen työnsä. Nishijima usein toivoi, että Valitut lapset saisivat välillä elää normaalia elämää. Hän myös suhtautui epämiellyttävästi siihen, että Himekawa piti heiltä salaisuuksia. Kun Valitut lapset olivat uudelleenkäynnistyksen jälkeen lähteneet katsomaan mitä Digimaailmalle oli tapahtunut, Himekawa oli kadonnut. Nishijima tutki Himekawan salaisia tiedostoja Projekti R:stä ja sai selville miten Himekawa oli ollut mukana uudelleenkäynnistyksen toteuttamisessa yhteistyössä Gennain ulkomuotoa käyttävän ilkeän salaperäisen miehen sekä Yggdrasilin kanssa. Silloin oikean Gennain katoamisen johdosta Homeostasiksen uudeksi lähettilääksi värvätty Hackmon kertoi Nishijimalle Himekawan olevan Digimaailmassa ja varoitti kuinka Meicoomon, jota hän kutsui "Libraksi", voisi Yggdrasilin käyttämänä koitua molempien maailmojen tuhoksi. Myöhemmin Hackmon selitti Nishijimalle ja Meikon isälle, professori Mochizukille, "Libran" olevan jäänne Apocalymonin datasta ja kuinka sen pitäminen vakaana oli syy miksi Meicoomonista oli tehty Meikon digimonkumppani. Mutta koska Meicoomonin voimat olivat riistäytyneet hallinnasta ja kasvaneet entisestään, Hackmon ja Homeostasis päättivät tuhota Meicoomonin, vaikka Nishijima vastusti päätöstä. Nishijima vapautti myöhemmin Valitut lapset poliisin huostasta ja kertoi heille kaiken. Seuratessaan lasten kanssa seuraavana päivänä kumppanidigimonien taistelua Meicoomonin Mega-muotoa Raguelmonia, Hackmonin Mega-muotoa Jesmonia sekä Yggdrasilin palvelijaa Alphamonia vastaan, hän alkoi miettiä miksi Homeostasis aikoinaan valitsi kunkin Valitun lapsen, jos näitä ei enää tarvittu. Hän myös syytti itseään Himekawan osallisuudesta Yggdrasilin toimiin ja siitä, ettei ollut riittävästi tämän tukena Bakumonin alkuperäisen kuoleman jälkeen. Nishijima ja Taichi putosivat taistelun aikana maahan syntyneeseen halkeamaan ja päätyvät maanalaiseen laboratorioon jossa Alphamon ja "Pimeä Gennai" olivat pitäneet Daisukea, Keniä, Miyakoa, Ioria ja oikeaa Gennaita vankeina. Pahasti haavoittunut Nishijima kertoo Taichille totuuden Himekawan menneisyydestä ja tämän osallisuudesta Yggdrasilin juoniin. Pimeä Gennai saapuu paikalle ja sabotoi vankiensa elossapitojärjestelmää. Heidän ainoana pelastuksena oli lähettäminen todelliseen maailmaan. Koska heidän lisäkseen oli vain yksi ylimääräinen pelastuskapseli, laitoksen itsetuhomekanismin aktivoituessa Nishijima jää kuolemaan, jotta Taichi voi pelastaa Daisuken ja muut.


title: Digimonin sivuhahmot

text: Daisuke Motomiya (engl. Davis Motomya) on 11-vuotias poika "Digimon Zero Two" -sarjasta. Hänen digimonkumppani on V-mon. Daisuken tunnuksina ovat Taichilta peritty Rohkeuden Tunnus ja Yamatolta peritty Ystävyyden Tunnus. Daisuke onkin joukkonsa rohkein ja hyvin temperamenttinen, jonka takia hän joskus syyllistyy hiukan hölmöilemiseen. Daisuke on ihastunut Hikariin on siksi kateellinen siitä miten läheinen tämä on Takerun kanssa. Daisuke japaninkielinen ääninäyttelijä oli Reiko Kiuchi, englanninkielinen ääninäyttelijä Brian Donovan ja suomenkielinen ääninäyttelijä Jan Lindroos.


title: Digimonin sivuhahmot

text: "Digimon Adventure tri." -elokuvasarjassa Alphamon kukisti Daisuken ystävineen ja ”Pimeä Gennai” piti Daisukea vankina maanalaisessa laboratoriossa kapselissa, joka ylläpiti elintoimintoja. Taichi onnistui pelastamaan Daisuken, joka kolme kuukautta sairaalassa oltuaan toipui täysin.


title: Digimonin sivuhahmot

text: "Digimon Fusion"-sarjan komannella kaudella mystinen kellokauppias kutsui Daisuken avuksi taistelussa Quartzmonia vastaan.


title: Digimonin sivuhahmot

text: Daisukesta tuli menestyvä liikemies. Hän on naimisissa ja hänellä on poika jolla on Chibimon


title: Digimonin sivuhahmot

text: Ewan Amano (jap. Yuu Amano) on Nene Amanon pikkuveli "Digimon Fusion"-sarjassa. Hänen kumppanidigimoninsa on Damemon. Ewan asui yhdessä isänsä ja siskonsa kanssa. Ewan karkasi kuultuaan isoäitinsä kuolemasta ja kohtasi leikkikentällä Damemonin, joka vei hänet digimaailmaan, missä SkullKnightmon antoi hänelle Fusion Loader digivicen, jolla Ewan yhdisti SkullKnightmonin Axemonin kanssa AxeKnightmoniksi. AxeKnightmon pyysi Ewania liittymään peliin, missä kukaan ei voi kuolla kun hän kasvaa isommaksi. Myöhemmin AxeKnightmon palasi ja vei Ewanin ja Neneen digimaailmaan. AxeKnightmon piilotti Ewanin Neneeltä ja määräsi tämän avustamaan Darkness Loaderin etsimisessä. Ewan tarkkaili Mikeyta tämän palattua digimaailmaan ja ilmestyi Christopherille Honey Landilla. Neneen löydettyä veljensä hän kauhistui huomattuaan miten julma hänestä oli tullut ja Doumonin avulla Ewan kidutti Neneeta ja pakeni muiden pelastettua hänet. Bright Landilla Ewan astutti Apollomoniin viruksen, joka muutti hänet Apollomon Whispered-muotoon. Jouduttuaan Digital Underworldiin Ewan ei usko Mikeyn puheita että digimaailma on totta ja digimonien kivut todellisia. Ewan yhdistää Apollomonin armeijan Tuwarmonin kanssa RuthlessTuwarmon Hell Modeen mutta Shoutmon X7 kukistaa hänet. Myöhemmin Damemon kuolee Ewanin käsivarsille ja Tyutyumon ottaa Ewanin vangiksi, kunnes hänet pelastetaan. Myöhemmin Ewan todistaa kuinka Shoutmon X7 Superior Mode kukistaa MegaDarknessBagramonin. Vuotta myöhemmin Ewan pelaa samassa koripallojoukkueessa kuin Mikey ja Tagiru ja kohtaa uudelleensyntyneen Damemonin. Ewan myöhemmin DigiQuartzissa onnistuu nappaamaan SuperStarmonin ja RookChessmonin ja avustaa muita taistelussa Quartzmonia vastaan.


title: Digimonin sivuhahmot

text: Ewanin japaninkielinen ääninäyttelijä on Kanae Oki ja englanninkielinen ääninäyttelijä Cindy Robinson.


title: Digimonin sivuhahmot

text: Gennai on fiktiivinen hahmo animesarjoissa "Digimon Adventure", "Digimon Zero Two" ja "Digimon Adventure tri.". Hän toimii lasten oppaana Digimaailmassa ja palvelee Homeostasista, materialisoitumatonta olentoa, joka haluaa rauhaa ja vakautta Digimaailman ja joka valitsi Valitut lapset.


title: Digimonin sivuhahmot

text: Gennai on tietokoneohjelma ja dataa. Hän näyttäytyi Valituille lapsille aluksi pelkkinä hologrammeina. Gennai on "Adventuressa" vanhus (käyttää sarjan loppupuolella Mekanorimonia) ja sarjassa "Zero Two" keski-ikäinen mies.


title: Digimonin sivuhahmot

text: Gennai loi yhdessä tutkimusryhmänsä kanssa Valittujen lasten Digivicet ja Tunnukset sekä valitsi lapsille sopivat kumppanidigimonit. Pimeyden valtiaiden saatua tämän selville Piamon hyökkäsi Guardromon- ja Mekanorimon-armeijansa kanssa tukikohtaan. Gennai pelasti Valittujen lasten digimonien digimunat ja Digivicet Piamonilta. Hän kaappasi yhden Bakemonien ohjaamista Mekanorimoneista ja pakeni sillä, mutta valitettavasti taivaalla Guardromonin ampumien ohjuksien räjähdyksien aikana Tailmonin muna tippui kauaksi muista. Taistelun aikana Piamon asetti Gennaihin mustan valopallon, joka ilmeisesti ikäännytti Gennain. Myöhemmin Gennain ja tämä tovereiden salaisesta tukikohdasta tuli Vamdemonin linna. Gennain menneisyydestä ei ole paljastunut enempää.


title: Digimonin sivuhahmot

text: Devimonin kukistuttua Gennai ilmestyi hologrammina Valituille lapsille ja neuvoi heitä menemään Sarba-mantereelle ja keräämään Tunnukset ja Tuntolevyt. Myöhemmin kun Greymon kehittyi SkullGreymoniksi, Taichi syytti häntä siitä. Gennai sanoi, että on opittava digivoitumaan oikealla tavalla. Mimi taas sanoi, ettei edes halunnut Tuntolevyä. Gennai taas sanoi, että he saavat ne haluamattakin.


title: Digimonin sivuhahmot

text: Seuraava tapaamiskerta oli, kun Etemon oli tuhottu ja lapset olivat paenneet Vamdemonia, jolloin Gennai kertoi, että kahdeksas Valittu lapsi on Japanissa, mutta Vandemon tietää sen myös. Vielä myöhemmin, kun Vandemon oli jo mennyt oikeaan maailmaan, Gennai antoi Valituille lapsille avainkorttia, joissa oli digimonien kuvia). Silloin Gennai näyttäytyi ensimmäisen kerran omana itsenään hologrammin sijasta. Samalla paljastui, että Gennain talo on veden alla. Kun Valitut lapset olivat palanneet oikeaan maailmaan, Gennai lähetti sähköpostitse neuvoja ja myös käännetyn ennustuksen, jonka avulla Koushiro pyysi Angemonia ja Angewomonia ampumaan Taichia ja Yamatoa ihmenuolilla. Sen avulla WarGreymon ja MetalGarurumon syntyivät eli digivoituivat Agumonista ja Gabumonista. Vielä myöhemmin Digimaailmassa, kun Pimeyden valtiaat oli tuhottu, Gennai lähetti sähköpostina uuden kääntämänsä tarun. Siitä paljastui, että päävihollisena eivät olleet Pimeyden valtiaat, vaan niiden luoja itse Apocalymon. Jokin aika myöhemmin lasten tuhottua Apocalymonin, Gennai pyysi lapsia palaamaan Digimaailmaan ja vapauttamaan tunnusten voimat luodakseen suojakerroksen Digimaailman päälle ja vapauttaakseen Qinglongmonin, Zhuqiaomonin, Ebonwumonin ja Baihumonin vankiloistaan. Tämä tarkoitti sitä, etteivät lasten digimonit voineet enää kehittyä Ultimate-tasolle.


title: Digimonin sivuhahmot

text: Kolme vuotta Apocalymonin kukistumisen jälkeen nuoren näköinen Gennai luovuttaa lasten digimoneille yhden Qinglongmonin 12 DigiYtimestä, joka antaa heille kyvyn kehittyä Ultimate-muotoihinsa sekä Paildramonille kyvyn digivoitua Imperialdramoniksi. Gennain toverit Benjamin, Jackie, Eucaly, Jose ja Ilya auttavat muita Valittuja lapsia ympäri maailmaa tuhoamaan Pimeät tornit ja palauttamaan takaisin Digimaailmaan digimonit, jotka Archnemon, Mummymon ja Yukio Oikawa olivat tuoneet pitääkseen lapset kiireisinä. BelialVamdemonin kukistumisen jälkeen Gennai palauttaa Tailmonille tämän kadottaman sormuksen ja selittää hänelle sormuksen olleen DNA-Digivoitumisen voimanlähde.


title: Digimonin sivuhahmot

text: Kolme vuotta tästä eteenpäin, Gennai oli joutunut Homeostasiksen vihollisen, Yggdrasilin, käsiin, jonka mielestä ihmisten ja digimonien ei olisi koskaan pitänyt tietää toistensa olemassaolosta. Lisäksi näyttäytyi mustaan kaapuun pukeutunut pahantahtoinen Gennain näköinen mies. Englanninkielisen version mukaan mies olisi itse Gennai Yggdrasilin korruptoimana, kun taas japaninkielisen version lopussa vahvistettiin epäsuorasti, että tämä ”Pimeäksi Gennaiksi” tai ”salaperäinen mieheksi” kutsuttu hahmo on eri henkilö. Pimeä Gennai pyrki varmistamaan, että Meicoomonin levittämä tartunta tuhoaisi ihmiskunnan ja vaarantaisi Digimaailman vakauden niin, että se olisi pakko "uudelleenkäynnistää" eli palauttaa tilaan, jollainen se oli ennen kuin ihmiset ja digimonit kommunikoivat keskenään ensimmäistä kertaa. Pimeä Gennai käytti oikeassa maailmassa liikkuakseen holograafisena valeasuna 14-vuotiasta Ken Ichijoujia Digimon-keisarin vaatteissa ja usutti digitaalisessa ulottuvuudessa Imperialdramonin korruptoituneen version sekä myöhemmin Digimaailmassa MetalSeadramonin ja Mugendramonin pitämään lapset kiireisinä, jotta voisi jälleen aktivoida Meicoomonin voimat. Onnistuttuaan toistamiseen tekemään niin, Pimeä Gennai tarkkaili tyytyväisenä sivusta kuinka riehaantunut Meicoomon kehittyi yhä voimakkaammaksi ja kiihdyttäisi Yggdrasilin todellista suunnitelmaa: ihmiskunnan tuhoutumista ja todellisen maailman yhdistymistä osaksi Digimaailmaa. Pimeä Gennai oli myös huijannut Maki Himekawan auttamaan suunnitelmissaan ja pitänyt vankeinaan oikeaa Keniä, Daisukea, Miyakoa, Ioria sekä oikeaa Gennaita. Kun Taichi ja Daigo Nishijima joutuivat vangiksi samaan paikkaan, Pimeä Gennai sabotoi muiden vankien elossapitojärjestelmää, jolloin vain todelliseen maailmaan palaaminen voisi pelastaa heidät. Mutta vapaita pelastuskapseleita ei ollut kuin yksi, joten Nishijima jäi kuolemaan tukikohdan itsetuhomekanismin aktivoituessa, jotta Taichi voisi pelastaa itsensä ja muut vangit. Tämän jälkeen Pimeä Gennai vain seurasi sivusta Raguelmonin ja Ophanimon Falldown Moden yhdistymisestä syntyneen digimonin, Ordinemonin, aiheuttamia tuhoja, ilkkuen Valittuja lapsia, Hackmonia ja Homeostasista sekä ylistäen Yggdrasilin tavoitetta. Valitut lapset tuhosivat Ordinemonin ja sen mukana myös itse Meicoomonin, mutta Pimeä Gennai keräsi talteen pienen mustan kuution, joka oli kuusi vuotta sitten jäänyt jäljelle Apocalymonista ja Meicoomonin riehaantumisen lähde, ja pakeni Digimaailmaan suunnitellen seuraavaa siirtoaan, joka olisi yrittää uudestaan joko Daemonin tai Diaboromonin kanssa.


title: Digimonin sivuhahmot

text: Henry Wong () on 10-vuotias poika "Digimon Tamers" -sarjassa. Hänen kumppanidigimoninsa on Terriermon. Henryllä on 7-vuotias pikkusisko nimeltä Shiuchon, 15-vuotias isosisko Jaarin sekä 17-vuotias isoveli nimeltä Rinchei. Henrystä tuli digimonkesyttäjä, kun hänen isänsä osti hänelle pelin, joka sisälsi Terriermonin. Pelissä Henry kehitti Terriermonin Gargomoniksi ja taisteli Gorillamonia vastaan. Gorillamon kuitenkin kukisti Gargomonin ja Henry alkoi itkemään tajuttuaan satuttaneensa Terriermonia. Samalla Sininen Kortti ilmestyi Henryn eteen ja käytettyään sitä peliin, Terriermon ilmestyi ihmisten maailmaan ja ryhtyi Henryn digimonkumppaniksi. Henry ylitti salata Shiuchonilta Terriermonin alkuperän uskottelemalla Terriermonin oleva puhuva nukke. Henry myöhemmin ystävystyi toisen digimonkesyttäjän Takaton kanssa. Henry oli aluksi haluton antamaan Terriermonin taistella kunnes hän tajusi että taisteleminen ystävien hengen suojelemiseksi on hyvä syy taistella. Myöhemmin Henryn isä Janyu paljasti että hän oli mukana ryhmässä, jotka loivat digimonit kauan sitten. Henry myöhemmin lähti digimaailmaan muiden kanssa etsimään Calumonia. Myöhemmin digimaailmassa Henry ja Terriermon löytävät kirjaston, jossa Gorou Mizuno (ystäviensä kesken Shibumi), yksi Janyun vanhoista tovereista, oli. Shibumi selitti Henrylle DigiGnomien tarkoituksen ja miksi hänestä tuli kouluttaja. Henry myöhemmin järkyttyi huomattuaan Shiuchonin joutuneen Digimaailmaan ja oli hänelle vihainen. Myöhemmin taistelussa Zhuqiaomonia vastaan Henry yhdistyi Terriermonin kanssa MegaGargomoniksi ja kukisti Zhuqiaomonin, mutta ei tuhonnut häntä. Myöhemmin D-Reaperin ilmestyttyä ihmisten maailmaan Shibumi antoi Henrylle Punaisen Kortin, jonka avulla Henry, Takato ja Rika pääsivät D-Reaperin sisälle ja Henry käynnisti Operaatio Aikapyörteen, mikä palautti D-Reaperin takaisin alkuperäiseen tilaansa. D-Reaperin kukistumisen jälkeen paljastui että Operaatio Aikapyörre teki saman kumppanidigimoneille, jotka dedigivoituivat In-Training -muotoihinsa ja palasivat digimaailmaan. Myöhemmin Henry ja Terriermon taistelivat Locomonia ja ihmisten maailmaan ilmestyneitä Parasimoneja vastaan MegaGargomonina. Taistelun jälkeen Henry osallistui Rikan syntymäpäiville. Henryn japaninkielinen ääninäyttelijä oli Mayumi Yamaguchi, englanninkielinen ääninäyttelijä Dave Wittenberg ja suomenkielinen ääninäyttelijä Aksu Palmén.


title: Digimonin sivuhahmot

text: Hideaki Mashimo on nuori poika "Digimon Fusion" -sarjan kolmannella kaudella. Hänen kumppanidigimoninsa on Dobermon. Hideaki kuuluu Digimonien metsästäjiin ja hänellä on unelma kerätä omaisuutta ja perustaa oma takoyakikauppa kun hän täyttää 20 vuotta. Hideaki näkee digimonien metsästämisen työnä ja hän metsästää digimoneja rahasta, mutta hän ei huoli vääryydellä hankittua rahaa. Hideaki onnistui nappaamaan Ganemonin ja tämän apulaiset Zenimonin ja KoZenimonin ja pakotti Ganemonin palauttamaan varastamansa rahat takaisin omistajilleen.


title: Digimonin sivuhahmot

text: Hikari Yagami (englanniksi Kari Kamiya, japaniksi 八神 ヒカリ Yagami Hikari) on 8-vuotias tyttö "Digimon Adventure"-animesarjassa, ja hänen digimonkumppaninsa on Tailmon. "Hikari" on japania ja tarkoittaa valoa. Hikari on Taichin pikkusisko. Hikarin japaninkielinen ääninäyttelijä sarjoissa "Digimon Adventure" ja "Digimon Zero Two" oli Kae Araki ja elokuvasarjassa "Digimon Adventure tri." M·A·O. Hikarin englanninkielinen ääninäyttelijä sarjoissa "Digimon Adventure" ja "Digimon Zero Two" oli Lara Jill Miller ja elokuvasarjassa "Digimon Adventure tri." Tara Sands. "Digimon Adventuren" jaksosta 31 lähtien Hikarin suomenkielinen ääninäyttelijä oli Heljä Heikkinen.


title: Digimonin sivuhahmot

text: Hikarin tunnus on valo. Hikari löytää sarjan toisella kaudella valon digieggin, mutta peleissä hän voi löytää myös muiden tunnuksien digieggin. Hikarin paras ystävä on Miyako. Daisuke Motomiya on ihastunut Hikariin mutta ei saa vastakaikua tältä ja tämä ongelma tuntuu hänestä joskus pahemmaltakin, koska toisinaan vaikuttaa siltä että Takeru Takaishi ja Hikari olisivat ihastuneet toisiinsa. Todellisuudessa Takerun ja Hikarin suhde on kuitenkin vain sisarussiteinen. He ovat pikemminkin kuin kaksoset. Hikarilla on ensimmäisellä kaudella keltainen paita, pinkit housut ja kaulassa pilli, johon on sidottu naru, mutta hän jättää pillinsä ensimmäisen kauden lopussa muistoksi Tailmonille.


title: Digimonin sivuhahmot

text: Hikari on erittäin kiltti ja sydämellinen. Hän välittää aina toisista, joskus jopa enemmän kuin itsestään. Hikari sairastui pahasti pienenä, mutta se ei näytä haittaavan häntä paitsi ensimmäisen kauden jaksossa 48: Hikari vaarassa. Hikari ei mennyt lastentarhaan, koska oli flunssainen. Taichi luuli, että Hikari oli terve, ja vei hänet puistoon leikkimään. Taichi panosti Hikaria pelaamaan jalkapalloa, joka ei jaksanut pelata. Yhtäkkiä Hikari makasi maassa. Hänet vietiin sairaalaan. Kun Hikari parani ja tuli kotiin, hän sanoi vain: ”Anteeksi, etten potkinut palloa kunnolla. Et halua varmaan enää ikinä pelata kanssani.”


title: Digimonin sivuhahmot

text: "Zero Two" -sarjassa Hikari on 11-vuotias ja samalla luokalla kuin Daisuke ja Takeru. Hän kuuluu edelleen Valittuihin lapsiin.


title: Digimonin sivuhahmot

text: Hikari on ammatiltaan lastentarhanhoitaja. Hänellä on yksi lapsi, jonka digimonkumppani on Plotmon.


title: Digimonin sivuhahmot

text: Homeostasis on digitaalinen elämänmuoto, joka sanoo tahtovansa "rauhaa ja vakautta" Digimaailmaan ja on myöskin se, joka valitsi Valitut lapset. Hän esiintyi ensimmäisen kerran "Digimon Adventuren" jaksossa 45, jossa hän asettui Hikarin kehoon, kommunikoiden hänen suullaan ja näyttäen Valituille lapsille kuvajaisia menneisyydestä kertoakseen syyn siihen miksi heidät valittiin, Hikarigaokan tapahtumista siihen kun Piamon hyökkäsi linnaan (josta tuli myöhemmin Vandemonin linna), jossa Gennai tovereineen oli valinnut lapsille sopivat kumppanidigimonit ja rakentanut näiden Digivicet ja Tunnukset. Hän esiintyi myös elokuvasarjan "Digimon Adventure tri." kolmannessa elokuvassa "Confession", jossa hän otti Hikarin kehon hallintaansa ja kertoi kuinka Meicoomon ja "tartutetut digimonit" voivat pahimmassa tapauksessa saada Digimaailmaan vajoamaan takaisin "kvanttimereen" ja aiheuttaa kaiken sähköllä toimivan ihmisteknologian tuhoutumisen. Hän päätti tartuntojen lopettamiseksi ja Meicoomonin tuhoamiseksi toteuttaa "uudelleenkäynnistyksen", joka palauttaisi Digimaailman sekä kaikkien digimonien muistot takaisin tilaan ennen Valittujen lasten saapumista ja Meicoomonin syntymää. Yritys kuitenkin epäonnistui, koska Meicoomon oli yhä olemassa ja muisti yhä Meikon. Neljännen elokuvan "Loss" takaumakohtauksissa Homeostasis oli kommunikoinut ennen Taichi Yagamin ja muiden aikaa toimineiden Valitujen lasten kanssa asettumalla Maki Himekawan kehoon. Hän antoi Himekawan Digivicelle voimaa saada muiden kumppanidigimonien Ultimate-muodot LoaderLiomon, Orochimon, Triceramon ja Hippogriffomon digivoituimaan Baihumoniksi, Ebonwumoniksi, Qinglongmoniksi ja Zhuqiaomoniksi, joiden antamalla voimalla Himekawan oma kumppani Megadramon uhrasi itsensä kukistaakseen Pimeyden valtiaat. Viidennessä elokuvassa "Coexistence" paljastui, että Homeostasis oli alun perin valinnut Meikon Meicoomonin kumppaniksi varmistaakseen, ettei Meicoomonin sisällä elävä jäänne Digimaailman pimeästä puolesta koskaan uhkaisi maailmoja. Mutta koska se ei auttanut eikä "uudelleenkäynnistys" tuhonnut Meicoomonin sisällä olevaa pimeää dataa, Homeostasis antoi palvelijalleen Hackmonille tehtäväksi tuhota Meicoomonin itse. Valitut lapset eivät hyväksyneet, että Meicoomonin uhraus oli ainut keino tasapainon säilyttämiseksi, mutta Homeostasis ei muuttanut mieltään ja asettui jälleen Hikarin kehoon ja varoitti tuhoavansa myös lapset, jos nämä yrittäisivät estää häntä. Homeostasis perusteli tekojaan ylläpitää rauhaa uhrauksista huolimatta, minkä seurauksena Hikari työnsi Homeostasiksen pois kehostaan sanoen Homeostasiksen olevan itsekäs, jolloin Homeostasis menetti otteensa Hikarista ja lähti käskien lapsia sivuuttamaan näkemyksensä ystävyydestä, mikä on ristiriidassa suuremman kokonaisuuden kanssa. Myöhemmin, kun Meicoomonin Mega-muoto Raguelmon ja Tailmonin korruptoitunut Mega-muoto Ophanimon Falldown Mode olivat yhdistyneet Ordinemoniksi, Hackmon kertoi lapsille Homeostasiksen aikovan viimeisenä ratkaisunaan uudelleenkäynnistää ihmisten maailman digiteknologian, mikä kuitenkin romahduttaisi ihmiskunnan nykyisen infrastruktuurin, sen ollessa liian riippuvainen digiteknologian käytöstä. Kun Meicoomonin sisältä löytyneen muistidatatiedoston avulla digimonien muistot saatiin palautettua ja Hackmonin Mega-muodon, Jesmonin, avustuksella Tailmon pelastettua Ordinemonista, Homeostasis perui digiteknologian uudelleenkäynnistyksen. Ordinemonin tuhoutumisen jälkeen Homeostasis pakotti Yggdrasilin sammumaan, mikä lopetti taistelut lasten ja Yggdrasilin välillä.